May 17, 2020, 03:00 a.m.\nദേവി ഓപ്പോള് നല്ല ഓട്ടട ഉണ്ടാക്കിവെച്ചിട്ടുണ്ട്. ഓപ്പോള് ഉണ്ടാക്കിയ ഭക്ഷണം കണ്ടാല് തന്നെ വായില് നിന്ന് വെള്ളമൂറും. മഞ്ചപ്പുറത്ത് ചമ്രം പടിഞ്ഞിരുന്ന് അവരെല്ലാവരും ഓട്ടട കഴിക്കുകയാണ്. ഏട്ടനും പ്രകാശേട്ടനും ചിലപ്പോള് തന്റെ ഓഹരികൂടി കൈവശപ്പെടുത്തിക്കാണും. ജ്യോച്ചി അതു ചെയ്യില്ല. തന്നെ ഒത്തിരി സ്‌നേഹമാണ്\nകുളിമുറിയുടെ ഓരം ചേര്‍ന്നാണ് പേരയ്ക്കാമരം നിന്നിരുന്നത്. മരത്തില് വെളുത്തു തുടുത്ത പേരയ്ക്ക കള് നിറഞ്ഞ് പൂച്ചെണ്ടുപോലെ കാണപ്പെടുന്നുണ്ട്. ആകാശത്തില്‍നിന്ന് വെളിച്ചം ഭൂമിയിലേക്ക് അറിച്ചിറങ്ങിവരാന് നന്നേ പാടാണ്. കാരണം പേരയ്ക്കാമരം പടര്‍ന്ന് പന്തലിച്ച് മുറ്റം നിറഞ്ഞ് നില്‍ക്കുകയാണ്. കുളി മുറിയുടെ മേല്‍ക്കൂരയ്ക്കു മീതെ ശിഖരങ്ങള് ചാഞ്ഞു ചെരിഞ്ഞ് ഒരു രക്ഷാകവചം വിരിച്ചതുപോലെ.\nമരത്തിന്റെ തൊലിയുരിഞ്ഞുപോയതിനാല് വിളറി വെളുത്ത കൊമ്പുകളിലൂടെ കയറുമ്പോള് ചെറിയ വഴുക്കല് അനുഭവപ്പെടുന്നുണ്ട്. സ്‌കൂളില്‍നിന്നു വന്നു കഴിഞ്ഞാല് പിന്നെ ഒരു മണിക്കൂറെങ്കിലും പേരയ്ക്കയുടെ മുകളില് കയറിയിട്ടുള്ള അഭ്യാസമാണ്. ഏട്ടനും പ്രകാശേട്ടനും ജ്യോച്ചിയും കയറിക്കഴിഞ്ഞേ തനിക്ക് പ്രവേശനമുള്ളൂ. ഇന്നാണെങ്കില് ആരെയും കാണാനില്ല. എല്ലാവരും ഓട്ടട ഭക്ഷിക്കുന്ന തിരക്കിലാണ്.\nദേവി ഓപ്പോള് നല്ല ഓട്ടട ഉണ്ടാക്കിവെച്ചിട്ടുണ്ട്. ഓപ്പോള് ഉണ്ടാക്കിയ ഭക്ഷണം കണ്ടാല് തന്നെ വായില് നിന്ന് വെള്ളമൂറും. മഞ്ചപ്പുറത്ത് ചമ്രം പടിഞ്ഞിരുന്ന് അവരെല്ലാവരും ഓട്ടട കഴിക്കുകയാണ്. ഏട്ടനും പ്രകാശേട്ടനും ചിലപ്പോള് തന്റെ ഓഹരികൂടി കൈവശപ്പെടുത്തിക്കാണും. ജ്യോച്ചി അതു ചെയ്യില്ല. തന്നെ ഒത്തിരി സ്‌നേഹമാണ്.\nകഴിഞ്ഞ മാസം തിരണ്ടുകല്യാണം കഴിഞ്ഞപ്പോള് തനിക്കിഷ്ടമുള്ള എല്ലാ വിഭവങ്ങളും എല്ലാവരും ഉണ്ടാക്കി തന്നിരുന്നു. പ്രകാശേട്ടന് അത് കണ്ട് ദേഷ്യപ്പെട്ടത് ഓര്‍മയുണ്ട്. ''അവള്‍ക്കു മാത്രമായിട്ടെന്താ ഇത്രൂട്ടം വിഭവങ്ങള്.....'' എന്നു ചോദിച്ചുകൊണ്ട് ഉണ്ണിച്ചെറിയമ്മയോടും ദേവിയോപ്പയോടും കയര്‍ക്കുന്നുണ്ടായിരുന്നു. ജ്യോച്ചി അപ്പോഴും കണ്ണിറുക്കി ചിരിച്ചു നിന്നതേയുള്ളൂ. രണ്ടു ദിവസം പ്രകാശേട്ടന് ഈ ചോദ്യം ആവര്‍ത്തിച്ചുകൊണ്ടേയിരുന്നു. ആരും പാവത്തിന് ഉത്തരം നല്‍കിയില്ല.\n''ഇതറിയാന് പെണ്‍കുട്ട്യാവണം... അപ്പൊഴേ ഇങ്ങനൊക്കെ ഭക്ഷണോം വസ്‌ത്രോം കിട്ടൂ....'' എന്ന് പറഞ്ഞ് ചൂടുപിടിപ്പിക്കുവാന് നല്ല രസമാണ്.\nഈ തിരണ്ടു കല്യാണം കഴിഞ്ഞാല് പെണ്‍കുട്ട്യോള് ഓടാനും ചാടാനും മരം കയറാനും ഒന്നും പാടില്ലത്രേ... എനിക്ക് വയ്യ അങ്ങനെയിരിക്കാനൊന്നും...തുളസിത്തറയുടെ സമീപം ഒളിച്ചിരിക്കാനും പാടില്ലാത്രേ.... പിന്നെവിടാ ഒളിക്യാ...ഒളിച്ചുകളിക്കുമ്പോ ഏറ്റവും സുരക്ഷിതമായ സ്ഥാനമാണത്...കണ്ണട മൂക്കത്ത് വച്ച് അതിന്റെ മുകളിലൂടെ അച്ഛമ്മ തുറിച്ചു നോക്കും...\nഒരു ദിവസം അച്ഛനോട് ധൈര്യപൂര്‍വം പറഞ്ഞതോര്‍മയുണ്ട്. ഈ പെണ്‍കുട്ട്യോള്‍ക്ക് നില്‍ക്കാനും ഇരിക്കാനും ചാടാനും ഉള്ള സ്ഥലം ഒരു പേപ്പറില് കുറിച്ചു തരാന്...\nഅധികപ്രസംഗി എന്നുപറഞ്ഞ് അമ്മ തല്ലാന് വന്നു. ചക്കരമാവിന്റെ പാഞ്ഞു കിടക്കുന്ന കൊമ്പിലിരുന്ന് ഒന്ന് ആടിയാല് മതി....അച്ഛമ്മ പറയും... ''പെണ്‍കുട്ട്യോള് ഇങ്ങനെ ആടാന് പാടില്ല...'' സന്ധ്യയ്ക്ക് കുളത്തിലേക്ക് മേക്കഴുകാന് പോകുമ്പോള് പറയും. ''പെണ്‍കുട്ട്യോള് മുടീങ്ങനെ അഴിച്ചിട്ട് നടക്കാന് പാടില്ല...'' കിഴക്കറയിലിരുന്ന് പഠിക്കുമ്പോ പ്രകാശേട്ടന് വന്ന് തമാശ പറയും. ചിരിച്ചാല് തൊടങ്ങും അച്ഛമ്മയുടെ ഉപദേശം... ''ഇങ്ങനേം ണ്ടാ പെണ്‍കുട്ട്യോള്... പൊട്ടിച്ചിരിക്ക്യാത്രേ... എന്റെ ദേവ്യേ പെണ്‍കുട്ട്യോള് ങ്ങ്‌നെ പൊ\nട്ടിച്ചിരിക്കാന് പാടില്ലെന്ന് പറഞ്ഞു കൊടുക്കൂ...'' ദേവിയോപ്പോള് കിഴക്കറയിലേക്ക് കയറി വരുമ്പോഴേക്കും പ്രകാശേട്ടന് തന്റെ വായ പൊത്തിപ്പിടിച്ചുണ്ടാവും. പ്രകാശേട്ടന്റെ പിടിവിടാന് വേണ്ടി ഒരു കടി കയ്യില് വെച്ചു കൊടുക്കും. ഇത് കണ്ട് ദേവിയോപ്പോള് പറയും. ''ന്താത് കുട്ട്യേ...ആണ്‍കുട്ട്യോളെ കടിക്കാന് പാടുണ്ടോ?...''\nരാവിലെത്തന്നെ മുത്തച്ഛനെ കാണാന് പലരും വരും... നാട്ടിലെ തമ്പ്രാനാണത്രേ മുത്തച്ഛന്. എല്ലാവരുടെയും പരിദേവനങ്ങളും സങ്കടങ്ങളും മുത്തച്ഛനോടു വന്ന് പറയുന്നത് കാണാം. മുത്തച്ഛന് വിധി പ്രസ്താവിക്കും. ആരായാലും അത് അനുസരിച്ചുകൊള്ളണം. മുത്തച്ഛന്റെ മിക്ക വിധികളും ന്യായമാകാറുണ്ട്. ചിലതിനോട് തനിക്ക് യോജിപ്പുണ്ടായിരുന്നില്ല. അതു ചോദിക്കാന് ചെന്നാല് അച്ഛമ്മ പറയും...''പെണ്‍കുട്ട്യോള് ഇതിലൊന്നും തലേടാന് പാടില്ല...''\nഎന്താ... പെണ്‍കുട്ട്യോള്‍ക്ക് അഭിപ്രായം ഒന്നും പറയാന് പാടില്ലേ? ആരോടു ചോദിക്കും....?\nഈശ്വരാ... മാസത്തില് തീണ്ടാരിയായാല് പിന്നെ ഒന്നും പറയണ്ട. അങ്ങോട്ടു നടക്കാന് പാടില്ല. ഇങ്ങോട്ടു നോക്കാന് പാടില്ല... ഒരു ചായ്പ്പിലെങ്ങനെഇരിക്യാ... പായേലേ കിടക്കാന് പറ്റൂ....ഈ വീട്ടിലെ ചായ്പ്പില് എത്ര പെണ്‍കുട്ട്യോള് ഇങ്ങനെ ദെവസങ്ങളോളം ഇരുന്നിട്ടുണ്ടാവും?\nഏട്ടനും പ്രകാശേട്ടനും സ്‌കൂള് വിട്ടു വന്നാല് പതുക്കെ ചായ്പ്പില് നിന്ന് ആരും കാണാതെ പുറത്തുചാടും. പേരയ്ക്കാമരത്തിന്റെ ഉച്ചിയിലെത്തും. ''നീ പറിച്ചുതിന്നോ പേരയ്ക്ക...പെണ്‍കുട്ട്യോള് ഇങ്ങനെ ചായ്പ്പില് കഴിയേണ്ടവളല്ല....'' എന്ന് പ്രകാശേട്ടന് പ്രസ്താവിക്കും....\nദേവിയോപ്പോള് തൊഴുത്തിലെ ചാണകം വാരിക്കളയാന് ആ വഴി പോകുന്നുണ്ടാവും. തന്നെ കണ്ടാലും കണ്ടില്ലെന്നു നടിക്കും... തനിക്കറിയാം ദേവിയോപ്പോള് അച്ഛമ്മയോടു തന്നെ കണ്ട കാര്യം പറയില്ലെന്ന്.... അത്തരത്തിലൊരു ചതി ചെയ്യാന് ഓപ്പോള്‍ക്കാവില്യാ... കാരണണ്ട്....രാത്രീല് കാല് കടഞ്ഞ് വേറിടുന്നെന്ന് പറഞ്ഞ് കരയുമ്പോ താന് മാത്രേള്ളൂ... കാല് തിരുമ്മാന്...ആശ്വസിപ്പിക്കാന്...\nദേവിയോപ്പോളുടെ വേദന ഇപ്പൊ മാറുംട്ടോ; നല്ല കുട്ടിയായി ഉറങ്ങിക്കോന്ന് പറഞ്ഞ് രാമായണത്തിലെ വരികള് പാടിക്കൊടുക്കും. താന് രാമായണം ചൊല്ലുന്നത് കേള്‍ക്കാന് ദേവിയോപ്പോള്‍ക്കിഷ്ടമാണ്...അച്ഛമ്മ ചൊല്ലുന്നതു കേട്ട് അടുത്തിരുന്ന് പഠിച്ചതാണ്...ശ്രീരാമന്റെ കഥകള് അച്ഛമ്മ പറഞ്ഞു തരും...\nസന്ധ്യയ്ക്ക് നാമജപം കഴിഞ്ഞാല് പിന്നെ വീട്ടില് കലാപരിപാടികളാണ്. ഭഗവദ്ഗീതയിലെ കൃഷ്ണനാവാനായിരുന്നു തനിക്കിഷ്ടം. പ്രകാശേട്ടന് അര്‍ജുനനാവും... ഏട്ടന് ധൃതരാഷ്ട്രരും..ജ്യോച്ചി സഞ്ജയനും...\nഒറ്റശ്ലോകം കഴിഞ്ഞ് രംഗമൊഴിയാന് വേണ്ടി ഏട്ടനെന്നും ധൃതരാഷ്ട്രര് തന്നെ. ജ്യോച്ചിക്കും കൂടുതല് അരങ്ങാടിത്തിമര്‍ക്കാന് വയ്യാത്തതിനാല് ഇടയ്ക്ക് വന്ന് സഞ്ജയന്റെ റോള് കൈകാര്യം ചെയ്ത് പോകും. പ്രകാശേട്ടന് അര്‍ജുനന്റെ ചോദ്യവുമായി രംഗത്തെത്തും.... ശ്രീകൃഷ്ണനായി ഗീതോപദേശത്തിന്റെ ഭാഗം കൈകാര്യം ചെയ്യാന് തനിക്കുള്ള പാടവത്തെ എല്ലാവരും പുകഴ്ത്തി സംസാരിക്കാറുണ്ട്. ആദ്ധ്യാത്മിക കാര്യങ്ങളില് തനിക്കുള്ള കഴിവിനോട് അച്ഛമ്മയ്ക്ക് മതിപ്പുണ്ട്. അതുമാത്രമാണ് അച്ഛമ്മയുടെ മുന്നില് കാണിക്കാനുള്ള തുറുപ്പുശീട്ട്...\nകുളിമുറിയില് കയറി കയ്യും കാലും മുഖവും കഴുകി നെയ്യപ്പം തിന്നാമെന്നു കരുതിയാണ് സ്‌കൂളില്‍നിന്ന് വന്ന ഉടനെ ഓടി കുളിമുറിയില് കയറിയത്... കുളിമുറിയുടെ അടുത്തെത്തിയപ്പോള് തന്നെ ആകാശത്തുനിന്ന് മുഖത്തേക്ക് ടോര്‍ച്ച് മിന്നിച്ചപോലെ കണ്ണുകളിലേക്ക് വെളിച്ചം കുത്തിയിറങ്ങി...രണ്ടു കൈകള് കൊണ്ടും മുഖം പൊത്തി താഴേക്ക് നോക്കിയപ്പോള് മരപ്പൂളുകളും പേരയ്ക്കയുടെ ഇലകളും മുറ്റം മുഴുവന് ചിതറിത്തെറിച്ചിരിക്കുന്നു...പേരയ്ക്കാമരം കോടാലികൊണ്ട് വെട്ടിമുറിച്ച് തുണ്ടുതുണ്ടാക്കി മാറ്റിയിരിക്കുന്നു.\nകിഴക്കേ പറമ്പിന്റെ അരികെ നിന്ന് അച്ഛമ്മയും വാല്യക്കാരും പറയുന്നുണ്ടായിരുന്നു... ''കുളിമുറിയുടെ മേല്‍ക്കൂര തകര്‍ക്കാനായൊരു മരം.... വന്നാ തൊടങ്ങും വാല്യക്കാരായ പെണ്‍കുട്ട്യോള് അതിന്മേ കേറി ചാഞ്ചാടാന്.... ആര്യങ്കാവിലമ്മേടെ പൂരം കഴിയട്ടെയെന്ന് നിരീച്ചാ ഇത്രേടം നീട്ടിക്കൊണ്ടോയേ...ഇനീം അത് നിന്നാ വീടിനതൊരു ഭാരാവും....കുളിമുറീടെ മേല്‍ക്കൂര പൊളിക്ക്യോന്ന് സംശല്യ.....''\nഭൂമിയുടെ ഭാരമായ പേരയ്ക്കാമരത്തെ ഓര്‍ത്ത് നെടുവീര്‍പ്പിട്ടു... കുട്ടികള്‍ക്കും മുതിര്‍ന്നവര്‍ക്കും തണലേകി...ഞങ്ങളുടെ കളിക്കൂട്ടുകാരനായി പേരയ്ക്കകള് നല്‍കി....കിളികളുടെയും മറ്റു ജീവജാലങ്ങളുടെയും വിശപ്പകറ്റി പച്ചക്കുട നിവര്‍ത്തിനിന്ന പേരയ്ക്ക മരം ഭൂമിയ്ക്ക് ഭാരാണത്രേ....ഇന്ന് നാമജപത്തിനുശേഷമുള്ള കലാപരിപാടിയില് പറയണം...ഭൂമിയുടെ ഭാരം നീക്കാന് ശ്രമിച്ച് ഭൂമിയ്ക്ക് ഭാരമായവനെക്കുറിച്ച്....\nവീടു പൂത്തു വിടര്‍ന്നപ്പോള്\nപൊളിച്ചെഴുതപ്പെടുന്ന പ്രപഞ്ച വീക്ഷണം\nമനസ്സുകളില് പൂക്കുന്ന നീര്‍മാതളം\nഎഴുത്തച്ഛന്റെയും എംടിയുടെയും കാലം\nകൊറോണ പറഞ്ഞ കഥ\nയതിസ്മൃതി - നിത്യചൈതന്യയതി സമാധിദിനം\nനമിക്കാം ഭൂമിയെ; നടാം തുളസി\nഭഗവദ്ഗീതയുടെ മഹിത സന്ദേശങ്ങള്


sujanika / സുജനിക: കവിയും കോഴിയും\nതമ്മിലുള്ള ബന്ധമാണ്` ഇവിടെ വിഷയം. എഴുത്തുകാരന്ന് സ്വന്തം എഴുത്ത് [ കഥ കവിത എന്തുമാകട്ടെ ] ഏറെ പ്രിയപ്പെട്ടതാണ്`. തന്റെ കവിതയെകുറിച്ച് ' താൻ അടവെച്ച് വിരിയിച്ചത് ' എന്നാണ്` അഭിമാനപൂർവം പറയുക. '...കദളീവനഹൃദയനീഡത്തിലൊരുകിളിമുട്ടയടവെച്ചു കവിതയായ് നീ വിരിയിച്ചതും ' എന്നൊക്കെ ആലങ്കാരികമായിപ്പോലും പറയാൻ വളരെ ഇഷ്ടമുള്ളവരാണ്` പൊതുവെ എഴുത്തുകാർ. അതൊരുപരിധിവരെ ശരിയാണുതാനും. സൃഷ്ടി തപസ്സാണ്`. ദിവസങ്ങളോളം നീളുന്ന അടയിരിക്കൽ സൃഷ്ടിക്ക് പിന്നിലുണ്ട്. എഴുത്തുകാരന്റെ ചൂടും ജീവനും തന്നെയാണ്` കവിതയിൽ ഉറകൂടി തോട് പൊട്ടിച്ച് വിരിഞ്ഞിരിറങ്ങുന്നത്. കോഴിക്ക് കോഴിക്കുഞ്ഞുപോലെ. കാക്കയെക്കൊണ്ട് അടയിരിപ്പിക്കുന്ന കുയിൽ കവിതയുടെ കാര്യത്തിൽ അത്രയധികം ഇല്ല [എന്നല്ലേ പറയാൻ കഴിയൂ ]. തോടുപൊട്ടിച്ച് പുറത്തിറങ്ങിയ കവിത പറക്കമുറ്റാറാവുന്നതുവരെ കവി കൂടെ കൊണ്ടുനടക്കണം എന്നതിൽ തെറ്റൊന്നും കാണാൻ വയ്യ. ശൈശവത്തിൽ രക്ഷിതാക്കളുടെ സാന്നിദ്ധ്യവും സഹായവും പ്രകൃതിസ്വഭാവമാണല്ലോ. പക്ഷെ, പറക്കമുറ്റുന്നതോടെ തന്റെ ചിറകിന്റെ തണലിൽ നിന്ന് കവിതയെ മോചിപ്പിക്കണം. അങ്ങനെ മോചിപ്പിക്കപ്പെട്ടാലേ രചന സ്വന്തം ജീവിതം ആരംഭിക്കുകയും സ്വന്തം ലോകം ഉണ്ടാക്കിയെടുക്കുകയും ചെയ്യൂ. വാത്സല്യക്കൂടുതൽ കവിതയുടെ ജീവിതം നശിപ്പിക്കും. തള്ളക്കവി ഇല്ലാതാകുന്നതോടെ കവിതയും വിസ്മൃതിയിൽ പോകും. ഒരു റീപ്രിന്റുപോലുമില്ലാതെ. ഒരു വായനാപരിസരത്തും ലഭ്യമാവാതെ.\nനമ്മുടെ എഴുത്തുചരിത്രവും സമകാലികസാഹിത്യവും ഈയൊരു കോണിൽ പരിശോധിച്ചാൽ ഇത് വ്യക്തമാവും. ചിറകിന്നടിയിൽ കൂടെ കൊണ്ടു നടക്കാതെ എഴുത്തിനെ സ്വതന്ത്രമാക്കിയ കവികളിൽ ഭാഷാപിതാവുമുതൽ സമകാലിക കവികളിൽ [?] കുഞ്ഞുണ്ണിമാഷ് വരെ എത്രയോ ഉദാഹരണങ്ങൾ കണ്ടെത്താനാവും. കവിത [ എഴുത്ത് ] തന്റെ കർമ്മമാണെന്നും അതിന്റെ പ്രായോജകരും ഉപഭോക്താക്കളും ജനസാമാന്യമാനെന്നും ഭാഷാപിതാവിനറിയാമായിരുന്നു. ധാർമ്മികതയും മോക്ഷോപായവും തന്റെ ജീവിതം മെച്ചപ്പെടുത്താനെന്നതിനേക്കാൾ ജനസാമാന്യത്തിന്റെ - നിലവിലുള്ളവരും ഇനി അനേകം തലമുറകളിലൂടെ വരാനുള്ളവരുമായ ജനസാമാന്യം - കാര്യത്തിലേക്കാനെന്ന് നമ്മുടെ ആദികവികളൊക്കെ മനസ്സിലാക്കിയിരുന്നു. ചെറുശ്ശേരി, തുഞ്ചൻ, കുഞ്ചൻ, പൂന്താനം തൊട്ട് നിരവധി സാഹിത്യനായകൻമാർ. നോക്കൂ : അവരുടെ രചനകളിലൊന്നും രചയിതാക്കളുടെ നാമമുദ്രപോലുമില്ല. ഇവരുടെ ശരിയായ പേർ, വിലാസം എന്നിവപോലും ഇന്നും ഭാഷാകുതുകികൾ അന്വേഷണത്തിലാണ്`. അവരൊക്കെ ഇന്നും വായിക്കപ്പെടുന്നു എന്നുമാത്രമല്ല , ആ കവിതാകുഞ്ഞുങ്ങളൊക്കെ വളർന്ന് ശാഖോപശാഖകളായി അവരുടെ വംശം വർദ്ധിപ്പിച്ച് ഭാഷയിലെ നിത്യസ്മാരകങ്ങളായി പരിണമിച്ചു. അക്കാലത്ത് എഴുതിയിരുന്ന മറ്റു രചനകൾ ഇന്നും എഴുതിയവരുടെ ചിറകിന്നടിയിൽ പുറംലോകം കാണാതെ കഴിഞ്ഞുകൂടുന്നു.\nഇത്തരം കവിതകൾ സ്വതന്ത്രരൂപങ്ങളെടുത്ത് വായിക്കപ്പെടാൻ സാധ്യപ്പെടുത്തുന്നു. ഭിന്ന വ്യാഖ്യാനങ്ങൾ, അർഥതലങ്ങളിലെ വൈവിദ്ധ്യം, വിവിധ സന്ദർഭങ്ങളിൽ സാർഥകമായി ഉദ്ധരിക്കപ്പെടാനുള്ള യോഗ്യത, ഇനിയും എന്തൊക്കെയോ പഠിക്കാൻ ഇവക്കുള്ളിൽ ഉണ്ടന്ന ബോധ്യം വായനക്കാരിൽ സൃഷ്ടിക്കൽ, ഓരോ വായനയിലും നൂതനത്വമുണ്ടെന്ന് തെളിയിക്കുന്ന നിത്യനൂതനത്വം,.... ചിറകിന്നടിയിലായിരുന്നെങ്കിൽ ഇങ്ങനെയൊന്നും അല്ല പരിണമിക്കുക. കുഞ്ഞുണ്ണിമാഷെ ഇക്കൂട്ടത്തിൽ കാണേണ്ടകവിയാണ്`. അദ്ദേഹത്തിന്റെ കവിതകൾ മിക്കതും മേല്പ്പറഞ്ഞ ഗുണങ്ങൾ വഹിക്കുന്നവയാണ്`. എഴുതിക്കഴിഞ്ഞാൽ കവിതയെ ' കൊത്തിയാട്ടുന്നത്' കൊണ്ടാണിത് സംഭവിക്കുന്നത്. തുഞ്ചൻ മുതൽക്കുള്ളവരിൽ നിന്ന് പരിശീലച്ചതാവാം ഈ കവിതാജീവിതം. അതുകൊണ്ടുതന്നെ ഇത്തരം കവിതകൾ ഇന്ന കവിയുടെ എന്നതിനേക്കാൾ ജീവിതത്തെ സ്വാധീനിക്കുന്ന, ജീവിതത്തെ പുനർവ്യാഖ്യാനിക്കാൻ സഹായിക്കുന്ന വാങ്ങ്മയങ്ങളായി പരിണമിക്കുന്നു. ഭാഷയിലെ ഒരു ശൈലിപോലെ, പഴഞ്ചൊല്ലുപോലെ, കടങ്കഥപോലെ , ഉദ്ധരിച്ചുപയോഗിക്കാവുന്ന കാവ്യരേഖകൾ എന്ന മട്ടിൽ പരിണമിക്കുന്നു. 'താൻ താൻ നിരന്തരം ചെയ്യുന്ന കാര്യങ്ങൾ താൻ താന്നനുഭവിച്ചീടുകെന്നേ വരൂ ', അമ്മിയെന്നാൽ അരകല്ല് ; അമ്മയെന്നാൽ അമ്മിഞ്ഞക്കല്ല് , തുടങ്ങിയ നിരവധി കാവ്യഭാഗങ്ങൾ ഇന്ന കവിയുടെതെന്നതിനേക്കാൾ വിപുലമായ ഒരു ജീവിതസന്ദർഭമായി രൂപം മാറുന്നു. കൊത്തിയാട്ടിയതിന്റെ ഗുണമാണിത്.\nഇത്തലമുറയിലെ കവികളിൽ വൈലോപ്പിള്ളി, സച്ചിദാനന്ദൻ, ആറ്റൂർ തുടങ്ങിയ അപൂർവം കവികൾ , ഒ.വി. വിജയൻ, എം.പി. നാരായണപ്പിള്ള, വികെൻ , സക്കറിയ തുടങ്ങിയ വളരെ കുറച്ച് കഥ/ നോവൽ എഴുത്തുകാർ മാത്രമാണ്` സാഹിത്യത്തിലെ ഈ ജീവിതവിദ്യ അറിഞ്ഞാചാരിച്ചവർ എന്നു തോന്നുന്നു. പ്രിന്റ് മീഡിയയിലും ബ്ളോഗിലും ഉള്ള പുതിയ എഴുത്തുകാർ പലരും ഈ രഹസ്യം അറിയാവുന്നവരാണെന്ന് തോന്നുന്നു. പക്ഷെ, പറയാറായിട്ടില്ല. പഴമക്കാർ പറയുംപോലെ ' സ്വന്തം മുതൽ കെട്ടിപ്പിടിച്ചിരിക്കുന്ന ' എഴുത്തുകാരെ കാലം കൂടെ കൊണ്ടുനടക്കില്ല എന്നു മാത്രം. മുമ്പ് ആഘോഷിച്ച പല എഴുത്തുകാരുടേയും കവിതകൾ ഇന്ന് ജനം വായിക്കുന്നില്ല. എഴുത്ത് വായനക്കാരെ ഏൽപ്പിക്കാനുള്ള , അവർ വായിക്കുകയും വ്യാഖ്യാനിക്കുകയും ജീവിതത്തിൽ പ്രയോജനപ്പെടുത്തുകയും ചെയ്യാനുള്ള അനുവാദം കവിതക്കകത്ത് ഉണ്ടാവണം. കവിതയുടെ വലിപ്പം അതാണ്` ഉണ്ടാക്കുന്നത്. വരികളുടെ ദൈർഘ്യമല്ല, കാലത്തിന്റെ ദൈർഘ്യമാണ്` കവിതയിൽ സന്നിവേശിപ്പിക്കേണ്ടത്. സ്വയം വളർന്ന് വികസിക്കുന്നതിനുള്ള സ്വാതന്ത്ര്യം ഉള്ളിൽ നിക്ഷേപിക്കപ്പെട്ട രചനകൾ .


പ്രവാസികളുടെ തിരിച്ചുവരവ്: ഉപാധികൾ ഇന്ന് മുതൽ നിർബന്ധം\nഇന്ന് 21 വിമാനങ്ങളിലായി 3,420 യാത്രക്കാരാണ് വിദേശത്ത് നിന്നും കേരളത്തില് എത്തുന്നത്.\nJun 25, 2020, 9:33 AM\nകോവിഡിന്റെ പശ്ചാത്തലത്തിൽ വിദേശത്ത് നിന്ന് നാട്ടിലേക്ക് മടങ്ങുന്നവർക്ക് ഇന്ന് മുതൽ പുതിയ നിബന്ധനകൾ ബാധകം. ഇതുസംബന്ധിച്ച സർക്കാർ ഉത്തരവ് പുറത്തിറങ്ങി. വിവിധ രാജ്യങ്ങളില്, അതതിടങ്ങളിലെ നിബന്ധനകള് കൂടി പരിഗണിച്ചാണ് ഉത്തരവ് പുറപ്പെടുവിച്ചിട്ടുള്ളതെന്നാണ് സര്‍ക്കാര് വൃത്തങ്ങള് പറയുന്നത്.\nവിദേശത്ത് നിന്ന് മടങ്ങുന്ന എല്ലാവരും എന് 95 മാസ്‌ക്കും ഫേസ് ഷീല്‍ഡും കയ്യുറയും ധരിക്കണം. ഇന്ന് 21 വിമാനങ്ങളിലായി 3,420 യാത്രക്കാരാണ് വിദേശത്ത് നിന്നും കേരളത്തില് എത്തുന്നത്.\nസൗദി അറേബ്യ- എന് 95 മാസ്‌കും ഫെയ്‌സ് ഷീല്‍ഡും കയ്യുറയും ധരിക്കണം. കൂടാതെ പിപിഇ കിറ്റ് നിര്‍ബന്ധമാണ്.\nയുഎഇ- കൊവിഡില്ലെന്ന ടെസ്റ്റ് സര്‍ട്ടിഫിക്കറ്റ് നിര്‍ബന്ധം. എല്ലാ വിമാന യാത്രക്കാരെയും ആന്റിബോഡി ടെസ്റ്റിന് വിധേയമാക്കുന്നുണ്ട്.\nഒമാന്, ബഹ്‌റൈന് - എന്95 മാസ്‌ക്, ഫെയ്‌സ് ഷീല്‍ഡ്, കൈയുറ എന്നിവ ധരിക്കണം\nഖത്തര്- ഖത്തറിലെ മൊബൈല് ആപ്പില് പച്ച സ്റ്റാറ്റസ് കാണിക്കണം\nമുകളിൽ പറഞ്ഞ നിർദേശങ്ങൾ പാലിച്ചിട്ടുണ്ടോ എന്ന് പരിശോധിക്കേണ്ട ബാധ്യത വിമാനക്കമ്പനികള്‍ക്കാണ്. വിദേശത്ത് ടെസ്റ്റ് നടത്താത്തവര്‍ക്ക് നാട്ടില് എത്തുന്ന വിമാനത്താവളത്തില് ആന്റി ബോഡി പരിശോധന നടത്തും. ടെസ്റ്റില് പോസിറ്റീവ് ആകുന്നവര് ആര്‍ടിപിസിആര് അല്ലെങ്കില് ജീന് എക്‌സ്പ്രസ് അല്ലെങ്കില് ട്രൂനാറ്റ് ടെസ്റ്റിന് വിധേയമാകണം. ഇതിനായി എയര്‍പോര്‍ട്ടുകളില് പരിശോധനാ സൗകര്യങ്ങള് ഒരുക്കും.\nയാത്രക്കാര് ഉപയോഗിക്കുന്ന പിപിഇ കിറ്റുകള്, കൈയുറ, മാസ്‌ക് എന്നിവ വിമാനത്താവളങ്ങളില് നിന്ന് സുരക്ഷിതമായി നീക്കും. നാട്ടിലെത്തുന്ന എല്ലാവരും 14 ദിവസം നിര്‍ബന്ധമായും ക്വാറന്റൈനില് പോകണം. കൂടാതെ യാത്രക്കാര് കൊവിഡ് 19 ജാഗ്രതാ സൈറ്റില് രജിസ്റ്റര് ചെയ്ത് വിവരങ്ങള് നല്‍കണമെന്നും മുഖ്യമന്ത്രി അറിയിച്ചിരുന്നു. നിബന്ധനകള് ലംഘിക്കുന്നവര്‍ക്കെതിരെ പകര്‍ച്ചവ്യാധി തടയല് നിയമം, ദുരന്തനിവാരണ നിയമം എന്നിവ പ്രകാരം നടപടി എടുക്കും.\nഇന്നലെ മന്ത്രിസഭാ യോഗത്തിലെടുത്ത തീരുമാനങ്ങളിലുണ്ടായ ആശയകുഴപ്പം ഉത്തരവ് പുറത്തിറങ്ങിയതോടെ ഒഴിവായിട്ടുണ്ട്. എപ്പോള് മുതലാണ് ഉപാധികള് നടപ്പാക്കുക എന്നതിലായിരുന്നു പ്രധാന സംശയം. അതിനാണ് ഉത്തരവോടെ വ്യക്തത വന്നിരിക്കുന്നത്. പ്രവാസികളുടെ മടക്കവുമായി ബന്ധപ്പെട്ട ഉപാധികള് ഇന്നു മുതല് തന്നെ നടപ്പാക്കണം.


കാര്യം കഴിഞ്ഞപ്പോൾ ലക്ഷ്മിയെ കുത്തി കൊലപ്പെടുത്താനായിരുന്നു വർക്കിച്ചന്റെ ശ്രമം… Part – 8 | ViralKerala.in\nHome തുടർകഥകൾ കാര്യം കഴിഞ്ഞപ്പോൾ ലക്ഷ്മിയെ കുത്തി കൊലപ്പെടുത്താനായിരുന്നു വർക്കിച്ചന്റെ ശ്രമം… Part – 8\nകാര്യം കഴിഞ്ഞപ്പോൾ ലക്ഷ്മിയെ കുത്തി കൊലപ്പെടുത്താനായിരുന്നു വർക്കിച്ചന്റെ ശ്രമം… Part – 8\nരചന : ശിവ എസ് നായർ\nShadow Part – 8\n“അഥിഷ്ടലക്ഷ്മി റേപ്പ് കേസ് ഓർമ്മയുണ്ടോ ദേവന്… ”\nആ പേര് കേട്ടതും ഒരു നടുക്കം അവനിലുണ്ടായി.\nഅയാളുടെ മനസിലൂടെ പഴയ കാല ചിത്രങ്ങൾ മിന്നായം പോലെ കടന്നു പോയി.\nദേവന്റെ ഇടനെഞ്ചിൽ ഒരു പിടച്ചിൽ അനുഭവപ്പെട്ടു. കണ്ണുകളിൽ നീർക്കണങ്ങൾ വന്നു മൂടി കാഴ്ച മറച്ചു.\nതളർച്ചയോടെ ദേവ നാരായണൻ കസേരയിലേക്ക് ഇരുന്നു.\n“പതിനേഴു വർഷം മുൻപ് നടന്ന എന്റെ ചേച്ചിയുടെ റേപ്പ് കേസുമായി എന്ത് ബന്ധമാണ് നിങ്ങൾക്കുള്ളത്…. ” വികാരധീനനായി ദേവൻ ചോദിച്ചു.\n“ബന്ധമുണ്ട് ദേവ…. ആ കഥയിലേക്കാണ് ഞാൻ വരുന്നത്… ”\n“എന്റെ ലക്ഷ്മിയേച്ചി മരിച്ചിട്ട് വർഷം പതിനേഴു കഴിഞ്ഞു…. അതുമായി എന്ത് ബന്ധമാണ് നിങ്ങൾ ചെയ്യുന്ന കൊലപാതകങ്ങൾക്ക്…?? ”\n“ഞാൻ ചെയ്തു കൂട്ടിയ കൊലപാതകങ്ങൾക്ക് ദേവന്റെ ചേച്ചിയുമായി യാതൊരു ബന്ധവുമില്ല..”\n“പിന്നെ… ” ആകാംഷയോടെ ദേവൻ അവരുടെ മുഖത്തേക്ക് നോക്കി.\nഅവരുടെ ഓർമ്മകൾ പതിനേഴു വർഷങ്ങൾ പുറകോട്ടു സഞ്ചരിച്ചു.\n“മാനന്തവാടി താലൂക്കിലെ പനമരം ഗ്രാമപഞ്ചായത്തിലെ പുഞ്ചവയലെന്ന ഗ്രാമത്തിലായായിരുന്നു അച്ഛനും അമ്മയും ഞാനും അടങ്ങുന്ന കൊച്ചു കുടുംബം സന്തോഷത്തോടെ താമസിച്ചിരുന്നത്…. അച്ഛൻ എബ്രഹാം അമ്മ മരിയ.\nവർക്കിച്ചൻ മുതലാളിയുടെ ഡ്രൈവർ ആയിരുന്നു എന്റെ അച്ഛൻ.ഒരു ദിവസം വൈകുന്നേരം വർക്കിച്ചന്റെ മേപ്പാടിയിലുള്ള എസ്റ്റേറ്റിലേക്ക് പോകുന്ന വഴി വണ്ടിയുടെ ടയർ എങ്ങനെയോ പഞ്ചറായി.\nരംഗങ്ങൾ മുന്നിൽ കാണുന്നത് പോലെ അവർ പണ്ട് നടന്ന സംഭവങ്ങൾ വിവരിക്കാൻ തുടങ്ങി.\nവർക്കിച്ചനെ കാറിൽ ഇരുത്തിയ ശേഷം എബ്രഹാം അടുത്തുള്ള വർക്ക് ഷോപ്പിലേക്ക് പോയി.സമയം ഏകദേശം അഞ്ചരമണി കഴിഞ്ഞിരുന്നു.\nകാറിന്റെ പിൻസീറ്റിൽ അക്ഷമയോടെ ഇരിക്കുകയായിരുന്നു വർക്കിച്ചൻ. എബ്രഹാം പോയിട്ട് അര മണിക്കൂർ കഴിഞ്ഞിരിക്കുന്നു.\nഒരു സിഗരറ്റിനു തീ പകർന്നു കൊണ്ടു വർക്കിച്ചൻ കാറിൽ നിന്നും പുറത്തിറങ്ങി.\nതണുത്ത കാറ്റ് അവിടമാകെ ആഞ്ഞു വീശിക്കൊണ്ടിരുന്നു.\nആകാശത്തു കാർമേഘങ്ങൾ ഉരുണ്ടു കൂടി. മഴയ്ക്കുള്ള പുറപ്പാടായിരുന്നു.., തുള്ളിക്കൊരു കുടം കണക്കെ മഴ തുള്ളികൾ ഭൂമിയിലേക്ക് വന്നു പതിച്ചു.\nമഴ പെയ്തു തുടങ്ങിയപ്പോൾ വർക്കിച്ചൻ വണ്ടിക്കുള്ളിലേക്ക് കയറിയിരുന്നു.ചുറ്റും ഇരുട്ട് വ്യാപിച്ചിരുന്നു.അപ്പോഴാണ് കാറിന്റെ ഹെഡ് ലൈറ്റിന്റെ പ്രകാശത്തിൽ അയാൾ മറ്റൊരു കാഴ്ച കണ്ടത്.\nനനഞ്ഞൊട്ടിയ വസ്ത്രങ്ങളുമായി ഓടി വരുന്നൊരു പെൺകുട്ടി.പതിനേഴു വയസ്സ് പ്രായമേ കാണു. ദേവ നാരായണന്റെ ചേച്ചി അഥിഷ്ടലക്ഷ്മിയായിരുന്നു അത്. മഴയ്ക്ക് ശക്തി പ്രാപിക്കും മുൻപ് വേഗം വീടെത്താനായി അവൾ ഓടി വരുന്നത് കണ്ടപ്പോൾ വർക്കിച്ചന്റെ സിരകളിൽ ചൂട് പിടിച്ചു.\nഅയാൾ ഡോർ തുറന്നു പുറത്തിറങ്ങി. മറ്റു വാഹനങ്ങൾ ഒന്നും അതുവഴി അപ്പോൾ വരുന്നുണ്ടായിരുന്നില്ല. വർക്കിച്ചൻ ചുറ്റുമൊന്ന് കണ്ണോടിച്ചു.അവൾ വർക്കിച്ചനെ ശ്രദ്ധിച്ചതേയില്ല.\nഅഥിഷ്ട ലക്ഷ്മി അയാളെ കടന്നു മുന്നോട്ടു പോയതും വർക്കിച്ചൻ അവളെ കടന്നു പിടിച്ചു. ഒട്ടും പ്രതീക്ഷിക്കാതെയുള്ള ആക്രമണമായതിനാൽ അവൾ നന്നായി പേടിച്ചു.\nഅയാളുടെ ബലിഷ്ഠമായ കൈകളിൽ കിടന്നവൾ പിടഞ്ഞു.കുതറി മാറാൻ ശ്രമിക്കുമ്പോൾ അയാളവളെ കൂടുതൽ വരിഞ്ഞു മുറുക്കി.അവൾ നെഞ്ചോട് ചേർത്ത് പിടിച്ചിരുന്ന പുസ്തകങ്ങൾ റോഡിൽ ചിതറി വീണു.\nവർക്കിച്ചൻ അവളെ ഇടത് വശം ചേർന്നുള്ള കാടിനുള്ളിലേക്ക് വലിച്ചു കൊണ്ടു പോയി.\nലക്ഷ്മി കരഞ്ഞു നിലവിളിച്ചു കൊണ്ടിരുന്നു.\nആർത്തലച്ചു പെയ്യുന്ന മഴയുടെ ഒച്ചയിൽ അവളുടെ നിലവിളി ശബ്ദം അലിഞ്ഞു ചേർന്നു.\nലക്ഷ്മിയുടെ കരച്ചിൽ പുറത്തു കേൾക്കാതിരിക്കാനായി അയാൾ അവളുടെ ബ്ലൗസ് വലിച്ചു കീറി വായിൽ കുത്തി തിരുകി വച്ചു.\nഒരു വലിയ കാട്ടു മരത്തിനു ചുവട്ടിലേക്ക് അവളെ കൊണ്ടു കിടത്തിയ ശേഷം വർക്കിച്ചൻ അവളുടെ ശരീരത്തിലേക്ക് ആർത്തിയോടെ പടർന്നു കയറി.\nസമയം കടന്നു പൊയ്ക്കൊണ്ടിരുന്നു.\nരണ്ടു വർക്ക് ഷോപ്പുകളും അടച്ചിരുന്നതിനാൽ കുറച്ചു ദൂരെയുള്ള വർക്ക് ഷോപ്പിൽ പോയി ഒരു ടയർ സംഘടിപ്പിച്ചു കൊണ്ടു വരുകയായിരുന്നു എബ്രഹാം. അതിന്റെ കൂടെ മഴയും ആരംഭിച്ചപ്പോൾ കുറച്ചു വൈകിയാണ് അയാൾ കാർ കിടക്കുന്നിടത്തു എത്തിയത്.\nഅപ്പോൾ മഴയുടെ ശക്തി നന്നേ കുറഞ്ഞിരുന്നു. സമയം ഏഴു മണിയോട് അടുത്തിരുന്നു.\nഎബ്രഹാം കാറിനുള്ളിലേക്ക് നോക്കിയപ്പോൾ അതിനുള്ളിൽ വർക്കിച്ചനെ കാണാനില്ലായിരുന്നു.\nഈ സമയം അയാൾ ദൂരേക്ക് എവിടെയും പോയിട്ടുണ്ടാവില്ലെന്ന് എബ്രഹാമിനു തോന്നി.\nവർക്കിച്ചൻ തിരിച്ചെത്തും മുൻപ് ടയർ ശരിയാക്കണമെന്ന് കരുതി അയാൾ കാറിന്റെ ടയർ വേഗം മാറ്റിയിട്ടു.ടയർ മാറ്റിയിടുന്നതിനിടയിൽ അയാളുടെ ദേഹത്തു മണ്ണും ചെളിയും പുരണ്ടിരുന്നു. അര മണിക്കൂർ കഴിഞ്ഞിട്ടും മുതലാളിയേ കാണാത്തതിനാൽ അയാൾക്ക് എന്തോ പന്തികേട് തോന്നി.\nഅപ്പോഴാണ് എബ്രഹാം കുറച്ചു മുന്നിലായി റോഡിൽ ചിതറി കിടക്കുന്ന പുസ്തകങ്ങൾ ശ്രദ്ധിക്കുന്നത്.ചുറ്റുപാടും വീക്ഷിച്ചു കൊണ്ടു എബ്രഹാം മുന്നോട്ടു നടന്നു. അയാൾ കുനിഞ്ഞു നിലത്തു കിടന്ന പുസ്തകങ്ങളിലൊന്ന് കയ്യിലെടുത്തു.\nമഴ നനഞ്ഞു അവയെല്ലാം കുതിർന്നു പോയിരുന്നു. പെട്ടെന്നാണ് തൊട്ടു പിന്നിൽ ഒരു പെൺകുട്ടിയുടെ കരച്ചിൽ എബ്രഹാം കേട്ടത്.\nഅയാൾ ഞെട്ടിത്തിരിഞ്ഞു നോക്കുമ്പോൾ കീറി പറിഞ്ഞ വസ്ത്രങ്ങളോടെ ഒരു പെൺകുട്ടി ഇടത് വശം ചേർന്ന കാടിനുള്ളിൽ നിന്നും ഓടി വരുന്നുണ്ടായിരുന്നു.അത് അഥിഷ്ട ലക്ഷ്മിയായിരുന്നു.\nറോഡിലേക്ക് ഇറങ്ങിയതും നില തെറ്റി അവൾ കമഴ്ന്നടിച്ചു വീണു. വേച്ചു വേച്ചു അവൾ എഴുന്നേറ്റു എബ്രഹാമിനു നേർക്ക് കൈകൾ കൂപ്പി രക്ഷിക്കണേ എന്നഭ്യർഥിച്ചു കൊണ്ടു മുടന്തി മുടന്തി നടന്നു വന്നു.\nഎബ്രഹാം അവൾക്കരികിലേക്ക് ഓടി ചെന്നു. അവളുടെ ഇടുപ്പിൽ ഒരു കത്തി കുത്തിയിറക്കിയിട്ടുണ്ടായിരുന്നു. വേദന കടിച്ചമർത്തി അവൾ കത്തി വലിച്ചൂരാൻ ശ്രമിക്കുന്നുണ്ടായിരുന്നു.\nകാര്യം കഴിഞ്ഞപ്പോൾ ലക്ഷ്മിയെ കുത്തി കൊലപ്പെടുത്താനായിരുന്നു വർക്കിച്ചന്റെ ശ്രമം. അയാളെ തള്ളി മറിച്ചിട്ട് പ്രാണ രക്ഷാർത്ഥം ഓടി വന്നതായിരുന്നു അവൾ.\nഎബ്രഹാം അവളുടെ അടുക്കലേക്ക് ചെന്നു.\n“അയ്യോ മോളെ…ഇതെന്തു പറ്റിയതാ… ” പരിഭ്രമത്തോടെ വിക്കി വിക്കി അയാൾ ചോദിച്ചു.\nജന്മനാ തന്നെ എബ്രഹാമിനു സംസാരിക്കുമ്പോൾ വിക്കൽ ഉണ്ടായിരുന്നു.\nഅപ്പോഴേക്കും അവൾ ഇടുപ്പിൽ നിന്നും കത്തി വലിച്ചൂരിയിരുന്നു. മുറിവിൽ നിന്നും ചോര ഒഴുകി കൊണ്ടിരുന്നു.\nലക്ഷ്മി കുഴഞ്ഞു നിലത്തേക്ക് വീഴാൻ പോയതും അയാൾ അവളെ കൈകളിൽ താങ്ങി.\nഅവളുടെ ചുണ്ടുകൾ വെള്ളം വെള്ളം എന്ന് മന്ത്രിക്കുന്നുണ്ടായിരുന്നു. എബ്രഹാം അവളുടെ കയ്യിൽ നിന്നും കത്തി വാങ്ങി നിലത്തിട്ടു.\nഅവളെ നിലത്ത് കാറിനോട് ചേർത്ത് ചാരിയിരുത്തിയ ശേഷം എബ്രഹാം കാറിൽ ഉണ്ടായിരുന്ന വെള്ള കുപ്പി എടുത്തു കൊണ്ടു വന്നു കൊടുത്തു.\nഅവളുടെ കോലം കണ്ടപ്പോൾ തന്നെ എബ്രഹാമിനു കാര്യം മനസ്സിലായി. അയാളുടെ കണ്ണുകൾ ചുറ്റിലും വർക്കിച്ചൻ മുതലാളിയെ തിരഞ്ഞു കൊണ്ടിരുന്നു.\nകുപ്പിയിലെ വെള്ളം ചുണ്ടോട് ചേർത്ത് കുടിക്കാനുള്ള ത്രാണി പോലും അവൾക്കില്ലായിരുന്നു. എബ്രഹാം തന്റെ തോളിലേക്ക് അവളെ ചാരി കിടത്തിയ ശേഷം കുപ്പി അവളുടെ ചുണ്ടോട് ചേർത്ത് കൊടുത്തു.\nപക്ഷെ അപ്പോഴേക്കും അവൾ ഒരു വശത്തേക്ക് ബോധം കെട്ടു വീണിരുന്നു. എബ്രഹാം അവളെ കുലുക്കി വിളിച്ചു ഉണർത്താൻ ശ്രമിച്ചുവെങ്കിലും ലക്ഷ്മി ഉണർന്നില്ല.അവളുടെ ഇടുപ്പിലെ മുറിവിൽ നിന്നും ചോര ഒഴുകുന്നത് കണ്ടപ്പോൾ തന്റെ ഷർട്ട് ഊരി മുറിവിൽ ചുറ്റി കെട്ടി വയ്ക്കാമെന്ന് വിചാരിച്ചു എബ്രഹാം തന്റെ ഷർട്ട് അഴിച്ചു.\nആ സമയത്താണ് രണ്ടു വാഹനങ്ങൾ അതു വഴി കടന്നു വന്നത്.അഥിഷ്ട ലക്ഷ്മിയുടെ പിന്നാലെ ഓടിപ്പിടിച്ചെത്തിയ വർക്കിച്ചൻ മറഞ്ഞു നിന്നു കൊണ്ടു അവിടെ നടന്നതൊക്കെ കാണുന്നുണ്ടായിരുന്നു.\nഅപ്പോഴേക്കും വണ്ടിയിൽ വന്നവർ റോഡിലെ രംഗങ്ങൾ കണ്ടു വണ്ടി സൈഡിലേക്ക് ഒതുക്കി എബ്രഹാമിന്റെ അടുത്തേക്ക് വരുന്നുണ്ടായിരുന്നു.\nകീറിപ്പറിഞ്ഞ വസ്ത്രങ്ങളോടെ ചോര പടർന്നൊഴുകി നിലത്തു ബോധശൂന്യയായി കിടക്കുന്ന പെൺകുട്ടിയെയും അരികിലിരിക്കുന്ന എബ്രഹാമിനെയും വന്നവർ സംശയത്തോടെ നോക്കി.\nഎബ്രഹാമിന്റെ ശരീരത്തിലും അഴുക്കും ചെളിയും ചോരയുമൊക്കെ പുരണ്ടിരുന്നു.പോരാത്തതിന് അയാൾ ഷർട്ട് ഊരി അവളുടെ മുറിവിലേക്ക് കെട്ടാൻ തുടങ്ങുമ്പോഴായിരുന്നു മറ്റു രണ്ടു വാഹനങ്ങൾ അതുവഴി വന്നതും.\nഎബ്രഹാം ആ പെൺകുട്ടിയെ ബലാത്സംഗം ചെയ്തു കൊലപ്പെടുത്താൻ ശ്രമിച്ചതാണെന്നായിരുന്നു അവർ വിചാരിച്ചത്.\nകൂട്ടത്തിൽ ആരോ പാഞ്ഞു വന്നു എബ്രഹാമിനിട്ട് ഒരു ചവുട്ട് കൊടുത്തു.\n“പന്ന….. മോനെ ” ചീത്ത വിളിച്ചു കൊണ്ടു വന്നയാളുകൾ അയാൾക്ക് നേരെ പാഞ്ഞു. ആളുകൾ എബ്രഹാമിനെ വളഞ്ഞിട്ട് തല്ലി. അയാൾക്ക് പറയാനുള്ളത് ആരും കേൾക്കാൻ കൂട്ടാക്കിയില്ല. തന്റെ നിരപരാധിത്വം അവരെ പറഞ്ഞു മനസിലാക്കാൻ വിക്കനായ അയാൾക്കായില്ല.\nആരോ വിളിച്ചറിച്ചിയിച്ചതിനെ തുടർന്നു മേപ്പാടി സ്റ്റേഷനിൽ നിന്നും പോലീസ്ക്കാരും എത്തിച്ചേർന്നു.അതിനിടയിൽ ആളുകൾ എബ്രഹാമിനെ അടിച്ചവശനാക്കിയിരുന്നു.\nഅഥിഷ്ട ലക്ഷ്മിയെ ഉടനെ തന്നെ ഹോസ്പിറ്റലിലേക്ക് മാറ്റാനുള്ള ഏർപ്പാടുകൾ ചെയ്തു പോലീസ് എബ്രഹാമിനെ വിലങ്ങണിയിച്ചു.\nആ അവശ നിലയിലും എബ്രഹാമിന്റെ കണ്ണുകൾ തന്റെ മുതലാളിയെ തിരഞ്ഞു.കുറച്ചു ദൂരെ ഒരു മരത്തിനു പിന്നിൽ മറഞ്ഞു നിന്ന് രംഗം വീക്ഷിക്കുന്ന വർക്കിച്ചനെ അയാൾ കണ്ടു.\nഎബ്രഹാം തന്നെ കണ്ടു കഴിഞ്ഞുവെന്ന് വർക്കിച്ചന് മനസിലായി.അയാൾ ചൂണ്ട് വിരൽ ചുണ്ടോട് അടുപ്പിച്ചു ആരോടും ഒന്നും പറയരുതെന്ന് ആംഖ്യം കാണിച്ചു.\nതന്റെ മുതലാളിയാണ് ആ പെൺകുട്ടിയെ ബലാൽക്കാരം ചെയ്തു കൊല്ലാൻ ശ്രമിച്ചതെന്ന് എബ്രഹാമിനു ഉറപ്പായി.\nപോലീസുകാർ എബ്രഹാമിനെ ജീപ്പിലേക്ക് എടുത്തിട്ട് കൊണ്ടു പോയി. വർക്കിച്ചന്റെ കാറും അവർ കസ്റ്റഡിയിൽ എടുത്തു.\nഅവിടുത്തെ ഒച്ചയും ബഹളവുമെല്ലാം മാറുന്നത് വരെ വർക്കിച്ചൻ റോഡിലേക്ക് ഇറങ്ങിയതേയില്ല.\nഅയാൾ ഫോൺ എടുത്തു ആരെയോ നടന്ന സംഭവങ്ങൾ എല്ലാം വിവരിച്ചു.\nശേഷം എസ്റ്റേറ്റിൽ വിളിച്ചു മറ്റൊരു വണ്ടി വരുത്തി അയാൾ അവിടെ നിന്നും പോയി.\nപിറ്റേന്ന് രാവിലെയോടെ തലേന്നത്തെ സംഭവം എല്ലാവരും അറിഞ്ഞു. പോലീസുകാരും എബ്രഹാമിനെ പൊതിരെ തല്ലി ചതച്ചിരുന്നു.\nവിവരം അറിഞ്ഞു അയാളുടെ ഭാര്യ മരിയ എബ്രഹാമിനെ കാണാനെത്തി.തന്റെ ഭർത്താവ് നിരപരാധിയാണെന്ന് അവർക്ക് വിശ്വാസം ഉണ്ടായിരുന്നു. നടന്ന സംഭവങ്ങൾ അയാൾ ഒരു വിധം മരിയയോട് പറഞ്ഞു.\nആ കുരുക്കിൽ നിന്നും മുതലാളി രക്ഷിക്കാൻ വരുമെന്ന് എബ്രഹാം ഉറച്ചു വിശ്വസിച്ചിരുന്നു.\nഎന്നാൽ വർക്കിച്ചൻ മുതലാളി അയാളെ രക്ഷിക്കാനായി വന്നില്ല.\nബലാത്സംഗത്തിനിരയായ അഥിഷ്ട ലക്ഷ്മിയെ ഡോക്ടർമാർ വിശദമായി പരിശോധന നടത്തി.\nഅവളുടെ ശരീരത്തിൽ നിന്നുമുള്ള സെമൻ എബ്രഹാമിന്റേതുമായി മാച്ചിങ് ആണോന്ന് അറിയാനായി പരിശോധനയ്ക്ക് അയച്ചു.\nആ സമയത്താണ് ലോക്കപ്പിൽ കഴിഞ്ഞിരുന്ന എബ്രഹാമിനെ കാണാൻ വർക്കിച്ചൻ എത്തിയത്.\nസാഹചര്യ തെളിവുകൾ അയാൾക്ക് എതിരാണെന്നും കത്തിയിലെ കയ്യടയാളം എബ്രഹാമിന്റെ ആണെന്നും പോലീസും നാട്ടുകാരും ഉൾപ്പെടെ എല്ലാവരും അയാളാണ് പ്രതിയെന്ന് ഉറച്ചു വിശ്വസിക്കുന്നു എന്നും അയാളല്ല ആ കുട്ടിയെ നശിപ്പിച്ചതെന്ന് പറഞ്ഞതൊന്നും ആരും വിശ്വസിച്ചിട്ടില്ലായെന്നും തനിക്ക് അയാളെ രക്ഷിക്കാൻ കഴിയില്ലെന്നും വർക്കിച്ചൻ എബ്രഹാമിനെ ധരിപ്പിച്ചു…\nചെയ്യാത്ത തെറ്റിന് താൻ മറ്റുള്ളവരുടെ മുന്നിൽ കുറ്റവാളിയാകേണ്ടി വന്നതിൽ അയാൾക്ക് വല്ലാത്ത മനസ്താപം തോന്നി.\nതന്നെ അവിടുന്നു രക്ഷിച്ചില്ലെങ്കിൽ പിറ്റേന്ന് കോടതിയിൽ ഹാജരാക്കുമ്പോൾ വർക്കിച്ചന്റെ പേര് പറയുമെന്ന് എബ്രഹാം പറഞ്ഞു.\nഅത് പറഞ്ഞതിന്റെ പിറ്റേ ദിവസം രാവിലെ ഉടുമുണ്ടിൽ തൂങ്ങി നിൽക്കുന്ന എബ്രഹാമിനെയാണ് കാണുന്നത്.\nആശുപത്രിയിൽ ചികിത്സയിൽ കഴിഞ്ഞിരുന്ന അഥിഷ്ട ലക്ഷ്മിയെയും തന്റെ പണത്തിന്റെ സ്വാധീനം ഉപയോഗിച്ച് വർക്കിച്ചൻ കൊലപ്പെടുത്തി. സ്വാഭാവിക മരണമായി അത് മാറി. എബ്രഹാമിന്റെ മരണം ആത്മഹത്യയുമായി.\nസെമൻ ടെസ്റ്റ് റിസൾട്ട് വന്നപ്പോൾ എബ്രഹാം നിരപരാധിയാണെന്ന് ബോധ്യമായെങ്കിലും യഥാർത്ഥ പ്രതിയാരാണെന്ന് അറിയാവുന്ന രണ്ടു പേരും മരണം വരിച്ചിരുന്നു. കേസ് തള്ളിപ്പോയി.\nഎബ്രഹാമിന്റെ മരണത്തോടെ ഒറ്റപ്പെട്ട മരിയ വയനാട്ടിൽ നിന്നും മകളെയും കൊണ്ടു കോട്ടയത്തുള്ള തന്റെ വീട്ടിലേക്ക് വന്നു. ഭർത്താവിന്റെ മരണം മരിയയുടെ മാനസിക നില പാടെ തെറ്റിച്ചിരുന്നു…എബ്രഹാം മരിച്ചു അധിക നാൾ തികയും മുൻപ് മരിയയും മാനസിക വിഭ്രാന്തിക്ക് അടിപ്പെട്ട് ഒരു നാൾ സാരിത്തുമ്പിൽ ജീവിതം അവസാനിപ്പിച്ചു.\nപിന്നീട് ഒരു വർഷത്തോളം അപ്പൂപ്പന്റെ തണലിൽ കഴിഞ്ഞിരുന്ന മരിയയുടെയും എബ്രഹാമിന്റെയും മകൾ ജെനിഫർ എബ്രഹാം അപ്പുപ്പൻ കൂടെ മരിച്ചതോടെ പതിനാലാം വയസിൽ അനാഥയായി മാറി.\nബന്ധുക്കൾ അവളെ അടുത്തുള്ള പള്ളിവക അനാഥാലയത്തിൽ ചേർത്തു.പിന്നീടുള്ള ജെനിഫറിന്റെ ജീവിതം അവിടെയായിരുന്നു…\nവർഷങ്ങൾ അതിവേഗം കടന്നു പോയി.\nഅത്രയും നേരം എല്ലാം നിശബ്ദമായി കേട്ടുകൊണ്ടിരുന്ന ദേവ നാരായണൻ എന്തോ ഓർത്തിട്ടെന്ന പോലെ ഞെട്ടി.\n“ജെനിഫർ എബ്രഹാം…. മാഡം…. നിങ്ങൾ…. ”\nമുന്നിലിരിക്കുന്ന ലേഡി കില്ലർ ജെനിഫർ എബ്രഹാമിനെ തിരിച്ചറിഞ്ഞ മാത്രയിൽ അത്യന്തം ബഹുമാനത്തോടെയും ഞെട്ടലോടെയും ദേവ നാരായണൻ ഇരിപ്പിടത്തിൽ നിന്നും അറിയാതെ എഴുന്നേറ്റു പോയി.\n“മനസിലായി അല്ലെ… ” പുഞ്ചിരിയോടെ ജെനിഫർ ദേവനോട് ചോദിച്ചു.\nശിവ എസ് നായർ\n(രാവിലെ ഇടണമെന്ന് വിചാരിച്ചതാണ്. ഇവിടെ നല്ല ഇടിയും മഴയും കാരണം പുതച്ചു മൂടി ഉറങ്ങി.\nഅപ്പോഴാണ് കുറച്ചു പേര് രാത്രി ഇട്ടാൽ മതി അപ്പോഴേ ഫ്രീ ആവു എന്ന് പറഞ്ഞത് അതുകൊണ്ടാണ് ഈ സമയം വരെ വെയിറ്റ് ചെയ്തത്…. ഈ ഭാഗവും എല്ലാർക്കും ഇഷ്ടപ്പെടുമെന്നു വിചാരിക്കുന്നു….തെറ്റുകൾ ഉണ്ടെങ്കിൽ ക്ഷമിക്കുക…)\nPrevious articleഅപ്പോൾ ഉണ്ണിയേട്ടൻ കരുതിക്കൂട്ടി തന്നെയാണ് .. ഇനി രക്ഷയില്ല… Part – 30\nഅപ്പോൾ ഉണ്ണിയേട്ടൻ കരുതിക്കൂട്ടി തന്നെയാണ് .. ഇനി രക്ഷയില്ല… Part – 30\nഅകലെ ഇരുന്നു അവളും പുതിയ തന്ത്രങ്ങൾ മെനയുന്ന തിരക്കിൽ ആയിരുന്നു… Part – 15\nഅവളെ വേഗം പിടിച് കെട്ടിക്കുന്നത് തന്നെയാ നല്ലത്, അതോടുകൂടി ആ മാഷിന്റെ ശല്യം തീർന്നുകിട്ടുമല്ലോ… Part – 7


Sat Jun 25 2022 13:15:17 GMT+0530 (India Standard Time)\nBY BRJ24 May 2022 3:53 PM GMT\nBRJ24 May 2022 3:53 PM GMT\nകല്‍പ്പറ്റ: കൃഷിഭൂമിക്കും വാസയോഗ്യമായ വീടും അനുവദിക്കണമെന്നാവശ്യപ്പെട്ട് വയനാട് തിരുനെല്ലി മല്ലികപ്പാറ ഊര് നിവാസികള് ചൊവ്വാഴ്ച രാവിലെ ജില്ലാ കലക്ട്രേറ്റില് കഞ്ഞിവെപ്പ് സമരം നടത്തി. കുറുക്കന് മൂല ആക്ഷന് കൗണ്‍സില് പ്രവര്‍ത്തകരും സമരത്തില് പങ്കെടുത്തു.\nവയനാട് തിരുനെല്ലി മല്ലികപ്പാറ ഊര് നിവാസികളായ ഒന്‍പത് കുടുംബങ്ങള് ഒരു നൂറ്റാണ്ടായി ഒരേ ഊരില് താമസിച്ചുവരികയായിരുന്നു. നേരത്തെ ഏതാനും കുടുംബങ്ങളായിരുന്നെങ്കില് പിന്നീട് വികസിച്ച് നിരവധി കുടുംബങ്ങളായി. ആദ്യം ഓരോ കുടുംബത്തിനും ഒരേക്കര് വീതം കൈവശരേഖയോടുകൂടിയ ഭൂമിയും അതില് കാപ്പി, കുരുമുളക് മുതലായ കൃഷിയും ഉണ്ടായിരുന്നു. കാട്ടുമൃഗങ്ങളുടെ ഉപദ്രവത്തില് പലര്‍ക്കും ജീവഹാനിയുണ്ടായി. വീടുകളും തകര്‍ക്കപ്പെട്ടു. അതിനിടയില് വര്‍ഷങ്ങളായി ഉപയോഗിച്ചുകൊണ്ടിരുന്ന ഏക വഴി നാഗമന എസ്റ്റേറ്റുകാര് തടഞ്ഞു. ഇതോടെ സഞ്ചാരസ്വാതന്ത്ര്യം അസാധ്യമായി. 2015ഓടു കൂടി വീടും സ്ഥലവും ഉപേക്ഷിക്കാന് കുടുംബങ്ങള് നിര്‍ബന്ധിതരായി.\nഇവിടം വിടുംമുമ്പ് സര്‍ക്കാര് അധികൃതര് സ്ഥലത്തെത്തി മറ്റൊരു സ്ഥലം നല്‍കാമെന്ന് അറിയിച്ചിരുന്നു. ആ ഉറപ്പിന്റെ ബലത്തില് കൂടിയാണ് പഴയ സ്ഥലം ഉപേക്ഷിച്ചത്. പക്ഷേ, ഉറപ്പ് പാലിക്കപ്പെട്ടില്ല. അതിനുവേണ്ടി പല അപേക്ഷകളും അയച്ചെങ്കിലും അതും ഫലവത്തായില്ല. ഈ സാഹചര്യത്തിലാണ് സമരവുമായി കലക്ട്രേറ്റിലെത്താന് കോളനി നിവാസികള് തീരുമാനിച്ചത്. ഓരോ കുടുംബത്തിനും വാസയോഗ്യമായ വീടും ഒരേക്കര് കുറയാത്ത കൃഷിയിടവുമാണ് സമരക്കാരുടെ ആവശ്യം.\nതിരുനെല്ലി പഞ്ചായത്തില് മാത്രം 183 കോളനികളിലായി 14,472 അംഗങ്ങള് ഉള്ളടങ്ങിയ 4,120 കുടുംബങ്ങളാണ് ഉള്ളത്. ഇവരെ ലൈഫ് മിഷന്, സ്വപ്‌നപദ്ധതി തുടങ്ങിയ പേരില് നടപ്പാക്കുന്ന4സെന്റ് ഭൂമിയില് തളച്ചിടാനാണ് സര്‍ക്കാര് ശ്രമിക്കുന്നതെന്ന് സമരക്കാര് പറയുന്നു. ഇങ്ങനെ നല്‍കിയ പല വീടുകളും വെള്ളക്കെട്ടിലാണ് നിര്‍മിച്ചിരിക്കുന്നത്. 'ആദിവാസികളല്ലേ, അവര്‍ക്ക് ഇത്രയൊക്കെ മതി' എന്ന വംശീയ ചിന്തയാണ് അധികാരികള്‍ക്കെന്നും സമരക്കാര് ആരോപിക്കുന്നു.\nമേയ് 24ന് രാവിലെ 10 മണി മുതല് കലക്ട്രേറ്റ് പടിക്കലില് സംഘടിപ്പിച്ച കഞ്ഞിവെപ്പ് സമരം മക്തബ് പത്രാധിപന് സുനില് കുമാര് ഉദ്ഘാടനം ചെയ്തു. അഭിറാം മല്ലികപ്പാറ സ്വാഗതവും എം ഗൗരി അധ്യക്ഷധ വഹിച്ചു. തുടര്‍ന്ന് കഞ്ഞിവെപ്പ് സമരം അമ്മിണി കുറുക്കന്‍മൂല ഉല്‍ഘാനം ചെയ്തു.\nയോഗത്തില് ആദിവാസി വിമോചന മുന്നണി നേതാവ് അരുവിക്കല് കൃഷ്ണന്, കാര്‍ത്തികേയന് (മനുഷ്യാവകാശ പ്രവര്‍ത്തകന്), വെല്‍ഫെയര് പാര്‍ട്ടി നേതാവ് സെയ്ത് കുടുവ, സുബൈര് (എസ്ഡിപിഐ), ഡോ. ഹരി (മനുഷ്യാവകാശ പ്രവര്‍ത്തകന്), അജയന് മണ്ണൂര് (ആര്‍ഡിഎഫ്), മുജീബ് റഹ്മാന് (മനുഷ്യാവകാശ പ്രവര്‍ത്തകന്), തങ്കമ്മ (ആദിവാസി സമര സംഘം), വിനു ഗാജഗഡി, പാര്‍വതി ഗാജഗഡി, , ഷാന്റോ ലാല്(പോരാട്ടം), നിഹാരിക (എഐഎസ്എ), സി കെ ഗോപാലന് (കര്‍ഷക സമരകേന്ദ്രം) സി പി നഹാസ് (പുരോഗമന യുവജന പ്രസ്ഥാനം) എന്നിവര് സംസാരിച്ചു. മീനാക്ഷി ചക്കണിഊര് നന്ദി ആശംസിച്ചു.


Parumala | - സഹനം സഹനമാക്കുമ്പോള്.\nPosted on November 17, 2013, 7:24 pm\nമനുഷ്യജീവിതം സുഖദു:ഖ സമ്മിശ്രമാണ്. ജീവിതമാകുന്ന ഈ യാത്രയില് വിജയപരാജങ്ങളിലൂടെയും, കയറ്റിറക്കങ്ങളിലൂടെയും നമുക്ക് യാത്ര ചെയ്യേണ്ടിവരും. വിജയങ്ങളുടേതായ, സന്തോഷങ്ങളുടെതായ പൂന്തെന്നല് നമ്മെ തഴുകിതലോടിയേക്കാം. പേമാരിയും കൊടുങ്കാറ്റും നമ്മുടെ ജീവിതയാത്രയെ തടസ്സപ്പെടുത്തിയേക്കാം. ഇങ്ങനെയുള്ള ഏതവസ്ഥയിലും ഇത് ദൈവീകദാനമാണെന്നു മനസ്സിലാക്കിക്കൊണ്ട് ദൈവത്തോടൊപ്പം നമ്മുടെ സന്തോഷങ്ങളില് സന്തോഷിക്കുവാനും, ദുഃഖപരാജയങ്ങളില് തളര്‍ന്നുപോകാതെ ജീവിതം മുന്നോട്ട് നയിക്കുന്നതിനും നമുക്ക് സാധിക്കുന്നുണ്ടോ?. തങ്ങളുടെ ജീവിതഅഭിവൃദ്ധിയില് അതെല്ലാം തന്‍റെ സ്വപ്രയത്നംകൊണ്ട് നേടിയതെന്ന് അഹങ്കരിക്കുന്നവരും രോഗപീഡകളാല് ജീവിതം വേദനാജനകമാകുമ്പോള് പരാതി പറയുന്നവരുമല്ലേ നമ്മള്?\nനമ്മുടെ ജീവിതത്തിലുണ്ടാകുന്നതെന്തും ദൈവത്തിന്‍റെ ദാനമാണെന്ന തിരിച്ചറിവ് നമ്മിലുണ്ടെങ്കില് മാത്രമേ ദുഃഖങ്ങളിലും സഹനങ്ങളിലും ദൈവത്തോട് ചേര്‍ന്നുനിന്നു മുന്നേറുവാന് നമുക്ക് സാധിക്കുകയുള്ളൂ. നമുക്കുണ്ടാകുന്ന സഹനങ്ങളിലും ദൈവം താങ്ങായി തണലായി എന്നും നമ്മോടൊപ്പമുണ്ടാകും. സഹനത്തിലും അവിടുത്തെ പഴിചാരാതെ അവിടുത്തോടൊപ്പം ചേര്‍ന്നുനിന്നാല് അവിടുത്തെ പദ്ധതി നമുക്ക് കാട്ടിത്തരും.\nദൈവഭക്തനായ ഒരാള് വളരെ സന്തോഷപൂര്‍വ്വംതന്‍റെ കുടുംബജീവിതം മുന്നോട്ടുകൊണ്ടുപോകവേ അപ്രതീക്ഷിതമായി ഒരു രോഗത്തിന് അടിമയാകുന്നു. ആ രോഗാവസ്ഥ ആ കുടുംബത്തെ മാനസികമായും സാമ്പത്തികമായും തകര്‍ത്തു. ദൈവമേ എനിക്കെന്തിനു ഈ ദുഃഖം തന്നു?. എന്തുകൊണ്ട് അങ്ങെന്നെ സഹായിക്കുന്നില്ല?. ഇതായിരുന്നു എപ്പോഴും അദ്ദേഹത്തിന്‍റെ മനസ്സിലുണ്ടായിരുന്ന ചോദ്യം.\nആഴ്ചകള് കടന്നുപോയി. ദൈവത്തിനെതിരേ പരാതിയും പരിഭവവുമായി കഴിഞ്ഞിരുന്ന അയാള് ഒരു രാത്രിയുറക്കത്തില് ഒരു സ്വപ്നത്തിലേയ്ക്ക് കടന്നു. ഒരു നദിക്ക് കുറുകെയുള്ള തടിപ്പാലത്തിലൂടെ അയാള് അക്കരയ്ക്ക് നടക്കുന്നു. മുന്നോട്ട് നടക്കുന്തോറും പാലം കുലുങ്ങുവാന് തുടങ്ങി. അയാളില് പേടി വര്‍ദ്ധിച്ചു. പാലം ഒടിയുന്ന പോലുള്ള ശബ്ദം അയാളുടെ ചെവിയില് മുഴങ്ങുന്നു. അയാള് അലറിവിളിക്കുവാന് തുടങ്ങി, ദൈവമേ എന്നെ സഹായിക്കണേ എന്നെ രക്ഷിക്കണേ!!, ഈയവസ്ഥയില് എന്നെ രക്ഷിക്കാന് വരാത്ത അങ്ങ് ദൈവം തന്നെയോ എന്നയാള് പിറുപിറുത്തു. വിറയലോടെ മുന്നോട്ടു നീങ്ങവേ തന്‍റെ കണ്ണുകളെ വിശ്വസിക്കുവാന് അയാള്‍ക്കായില്ല. താന് നടന്നുവരുന്ന ആ തടിപ്പാലം ഒടിഞ്ഞിരിക്കുന്നതായും, തന്നെ സുരക്ഷിതമായി മുന്നോട്ടു നടത്തുന്നതിന് ദൈവം തന്‍റെ കൈകളാല് ആ പാലം താങ്ങിപ്പിടിച്ചിരിക്കുന്നതായും അദ്ദേഹം കാണുന്നു. താന് പാലത്തിന്‍റെ നടുക്കുനിന്ന് അലറിവിളിച്ചപ്പോഴും പിറുപിറുത്തപ്പോഴും ദൈവം എന്നെ കാത്തുപരിപാലിച്ചു എന്നോടൊപ്പം ഉണ്ടായിരുന്നു എന്നയാള്‍ക്ക് ബോദ്ധ്യമായി. സ്വപ്നത്തില്‍നിന്നും ഉണര്‍ന്ന അയാള് തന്‍റെ രോഗാവസ്ഥയില് ദൈവത്തിനെതിരെ പിറുപിറുത്തതിലും പരാതി പറഞ്ഞതിലും മാപ്പപേക്ഷിക്കുകയും, തന്നെ ഈയവസ്തയിലും മുന്നോട്ടുനയിച്ചുകൊണ്ടിരിക്കുന്ന ദൈവത്തിനു നന്ദിപറയുകയും ചെയ്തു.\nസ്നേഹമുള്ളവരെ, ഒരുപക്ഷെ നമ്മുടെ ജീവിതത്തില് ഇതുപോലുള്ള സഹനങ്ങള് ഉണ്ടാകുമ്പോള് നാമും ദൈവത്തിനെതിരെ കുറ്റം പറയുന്നവരും പിറുപിറുക്കുന്നവരുമല്ലേ??. നമ്മുടെ ഏതവസ്ഥയിലും നമുക്കായി ഒരു പദ്ധതി ദൈവം മുന്‍കൂട്ടി കണ്ടിട്ടുണ്ടെന്നും, അത് നമ്മുടെ നാശത്തിനുള്ളതല്ല, ക്ഷേമത്തിനുള്ളതാണെന്നു മനസ്സിലാക്കി എന്നും ദൈവത്തോട്കൂടെയായിരിക്കുവാന് നമുക്ക് സാധിക്കട്ടെ.


മൈലാഞ്ചിയണിഞ്ഞ് ഭാമ, ചിത്രങ്ങള് വൈറല്\nലോഹിതദാസ് കണ്ടെത്തി, മലയാള സിനിമയുടെ പ്രിയ നായികയായി മാറിയ ഭാമ വിവാഹിതയാകുന്നു എന്ന വാര്‍ത്തകള് നേരത്തെ പുറത്തുവന്നിരുന്നു. ഇപ്പോഴിതാ കൈയ്യില് മൈലാഞ്ചി അണിഞ്ഞു നില്‍ക്കുന്ന ഭാമയുടെ ഫോട്ടോകളാണ് സോഷ്യല് മീഡിയയില് വൈറലാകുന്നത്. വിവാഹത്തിന് മുന്നോടിയായുള്ള ഭാമയുടെ മൈലാഞ്ചി കല്യാണത്തിന്റെ ഫോട്ടോകളാണിത്.\nവിവാഹത്തലേന്ന് ചടങ്ങു പ്രകാരം മൈലാഞ്ചിയിടല് ചടങ്ങും നടന്നു. കുടുംബാംഗങ്ങളും അടുത്ത സുഹൃത്തുക്കളും മൈലാഞ്ചിച്ചടങ്ങില് പങ്കുചേര്‍ന്നു. മൈലാഞ്ചിയിട്ട കൈകള് കാട്ടി, മഞ്ഞവസ്ത്രങ്ങളണിഞ്ഞാണ് ഭാമ ഫോട്ടോകളില് നില്‍ക്കുന്നത്. ചിത്രങ്ങള് സോഷ്യല് മീഡിയയില് വൈറലാവുകയാണ്.\nക്ഷണിക്കപ്പെട്ട അതിഥികള് മാത്രമാണ് ചടങ്ങില് പങ്കെടുത്തത്. വിദേശത്ത് ജോലിയുള്ള മലയാളിയായ അരുണ് ആണ് വരന്. വീട്ടുകാര് ആലോചിച്ച് ഉറപ്പിച്ച വിവാഹമാണ്. ഭാമയുടെ സഹോദരിയുടെ ഭര്‍ത്താവിന്റെ സഹപാഠി കൂടിയാണ് അരുണ്. ജനുവരി 30ന് കോട്ടയത്തുവച്ചാണ് വിവാഹം.\nപ്രിയനടൻ രതീഷ് മരിക്കുമ്പോൾ ആ കുടുംബം തീർത്തും അനാഥമായിപ്പോയി..; വൻ സാമ്പത്തിക ബാധ...


Minerals to Add to Your Diet : ശരീരം ക്ഷീണിക്കില്ല; കരുത്തുനേടാന് വേണ്ടത് - Malayalam BoldSky\n33 min ago രാത്രി ഉറക്കത്തിന് ഫാന് കൂട്ടുവേണോ? ശ്രദ്ധിക്കൂ!\n| Updated: Wednesday, November 18, 2020, 12:47 [IST]\nആരോഗ്യമുള്ള ശരീരം ഏതൊരാള്‍ക്കും പ്രധാനമാണ്. എന്നാല് അവയ്ക്കായി അല്‍പം കരുതല് നല്‍കുകയും വേണം. ഉദാസീനമായ ജീവിതശൈലിയിലൂടെയും ക്രമരഹിതമായ ഭക്ഷണത്തിലൂടെയും നിങ്ങള്‍ക്ക് ആരോഗ്യകരമായൊരു ശരീരം ഒരിക്കലും സ്വന്തമാക്കാനാകില്ല. അതിന് ശരീരത്തിന് ആവശ്യമുള്ള പോഷകങ്ങള് എന്തൊക്കെയെന്ന് മനസ്സിലാക്കി അവ അടങ്ങിയ ഭക്ഷണങ്ങള് ശീലമാക്കുകയും ആരോഗ്യകരമായ ജീവിതശൈലി നയിക്കുകയും വേണം.\nശരീരത്തിന്റെ ദൈനംദിന പ്രവര്‍ത്തനത്തിന് വിറ്റാമിനുകളും ധാതുക്കളും വളരെ പ്രധാനമാണ്. ഇവ ശരീരത്തില് ആവശ്യമായ അളവില് ഉണ്ടെങ്കില് മാത്രമേ ഊര്‍ജ്ജസ്വലതയോടെ നിങ്ങളുടെ ദിവസം ചിലവഴിക്കാനാകൂ. വിവിധ ശാരീരിക പ്രവര്‍ത്തനങ്ങള്‍ക്ക് ശരീരത്തിന് ചെറിയ അളവില് ആവശ്യമായ അവശ്യവസ്തുക്കളാണ് ധാതുക്കള്. മാക്രോ ധാതുക്കളായ കാല്‍സ്യം, മഗ്‌നീഷ്യം, സോഡിയം, പൊട്ടാസ്യം തുടങ്ങിയവയുടെ പ്രാധാന്യം ഏറെയാണ്. ഇവ വളരെ ചെറിയ അളവില് മാത്രം ശരീരത്തിന് ആവശ്യമുള്ളതിനാല് 'ട്രേസ് മിനറല്‍സ്' എന്നറിയപ്പെടുന്നു. ചെറിയ അളവിലാണ് ആവശ്യമെങ്കിലും, അവ ശരീരത്തിലെ എന്‍സൈമാറ്റിക്, കെമിക്കല്, മെറ്റബോളിക് പ്രതിപ്രവര്‍ത്തനങ്ങളുടെ ഉത്തേജകത്തിന് നിര്‍ണ്ണായകമാണ്. ശരീരത്തിനു കരുത്തേകാന് നിങ്ങളുടെ ശരീരത്തിന് വേണ്ട ധാതുക്കളും അവയുടെ ഭക്ഷണ സ്രോതസ്സുകളും ഏതൊക്കെയെന്നു നോക്കാം.\nഗര്‍ഭധാരണ ഘട്ടം തുടങ്ങി വാര്‍ദ്ധക്യം വരെ ശരീരത്തിന് ആവശ്യമായ പ്രധാനപ്പെട്ട ഒരു ധാതുവാണ് ഇരുമ്പ്. പുതിയ രക്താണുക്കളുടെ ഉത്പാദനത്തിന് ഇരുമ്പ് ഒരു സുപ്രധാന ഘടകമാണ്. കൂടാതെ, കോശങ്ങളിലേക്കും ടിഷ്യുകളിലേക്കും ഓക്‌സിജന് എത്തിക്കാനും ഇരുമ്പ് ശരീരത്തിന് ആവശ്യമാണ്. ശരീരത്തില് ഇരുമ്പിന്റെ കുറവ് വിളര്‍ച്ച, ക്ഷീണം എന്നിവയ്ക്ക് കാരണമാകും. സ്ത്രീകള്‍ക്ക് അവരുടെ പ്രത്യുത്പാദന ഘട്ടങ്ങളില് പുരുഷന്മാരേക്കാള് കൂടുതലായി ഇരുമ്പ് ശരീരത്തിന് ആവശ്യമാണ്. ഉണക്കമുന്തിരി, ഈന്തപ്പഴം, ഇരുണ്ട ഇലക്കറികള്, ഉരുളക്കിഴങ്ങ് എന്നിവ ഇരുമ്പ അടങ്ങിയ ഭക്ഷണ സ്രോതസ്സുകളാണ്. ഇരുമ്പ് പാത്രങ്ങളില് പാചകം ചെയ്യുന്നതിലൂടെ ഭക്ഷണത്തിലെ ഇരുമ്പിന്റെ അളവ് വര്‍ദ്ധിപ്പിക്കാനും കഴിയും. ഇരുമ്പ് ആഗിരണം ചെയ്യാന് വിറ്റാമിന് സി അടങ്ങിയ ഭക്ഷണങ്ങളും നിങ്ങളെ സഹായിക്കും\nഇന്‍സുലിന് പ്രവര്‍ത്തനത്തെയും ഗ്ലൂക്കോസ് മെറ്റബോളിസത്തെയും ബാധിക്കുന്ന ധാതുവാണ് ക്രോമിയം. കൊളസ്‌ട്രോള് സമന്വയത്തെയും തലച്ചോറിന്റെ പ്രവര്‍ത്തനത്തെയും ഉത്തേജിപ്പിക്കാന് ശരീരത്തിന് അവശ്യം വേണ്ട ധാതുവാണ് ക്രോമിയം. ക്രോമിയത്തിന്റെ അപര്യാപ്തത ശരീരത്തില് ഇന്‍സുലിന് പ്രവര്‍ത്തന തടസിത്തും ഹൃദയ തകരാറുകള്‍ക്കും കാരണമാകും. ധാന്യങ്ങള്, പാല്, ആപ്പിള്, വാഴപ്പഴം, കോഴി, മുട്ടയുടെ മഞ്ഞക്കരു തുടങ്ങിയവയാണ് ക്രോമിയം അടങ്ങിയ ഭക്ഷണ സ്രോതസ്സുകള്. ഹൃദയ സംബന്ധമായ പ്രശ്‌നങ്ങള് അനുഭവിക്കുന്നവര്, പ്രമേഹം ഉള്ളവര്, ശരീരഭാരം കുറയ്ക്കാന് ശ്രമിക്കുന്നവര് എന്നിവര്‍ക്ക് ക്രോമിയം സപ്ലിമെന്റുകള് സാധാരണയായി നിര്‍ദ്ദേശിക്കപ്പെടാറുണ്ട്.\nദിവസവും രാവിലെ ചെമ്പ് പാത്രത്തില് വെള്ളം കുടിക്കണമെന്ന് പുരാതന ഇന്ത്യന് ആചാരം പറയുന്നത് വെറുതേയല്ല, അതിന് ശാസ്ത്രീയമായ പിന്തുണയുമുണ്ട്. കോപ്പര് ശരീരത്തില് ആരോഗ്യകരമായ അസ്ഥികളെയും തരുണാസ്ഥികളെയും പിന്തുണയ്ക്കുകയും ഇരുമ്പിന്റെ രാസവിനിമയത്തെ സഹായിക്കുകയും മെലാനിന് രൂപീകരണം വര്‍ദ്ധിപ്പിക്കുകയും ചെയ്യുന്നു. കോപ്പറിന്റെ കുറവ് ശരീരത്തില് പേശികളുടെ ബലഹീനതയ്ക്കും ശ്വേതരക്താണുക്കളുടെ എണ്ണം കുറയുന്നതിനും ന്യൂറോളജിക്കല് പ്രശ്‌നങ്ങള്‍ക്കും കാരണമാകും. ചോക്ലേറ്റ്, മാംസം, പയര്‍വര്‍ഗ്ഗങ്ങള്, നട്‌സ്, വിത്തുകള് എന്നിവ കോപ്പര് അടങ്ങിയ ഭക്ഷണസാധനങ്ങളാണ്.\nശരീരത്തിന്റെ വളര്‍ച്ചയും വികാസവും മെറ്റബോളിസവും വര്‍ദ്ധിപ്പിക്കുന്ന ഒപ്റ്റിമല് തൈറോയ്ഡ് പ്രവര്‍ത്തനത്തിന് അത്യന്താപേക്ഷിതമാണ് അയോഡിന് അഥവാ ഉപ്പ്. അയോഡിന്റെ കുറവ് തൈറോയ്ഡ് ഗ്രന്ഥിക്ക് തകരാര് സൃഷ്ടിക്കുന്ന ഗോയിറ്റര് എന്ന അസുഖത്തിന് കാരണമാകുന്നു. കടല് വിഭവങ്ങള്, പാല്, മത്സ്യം, ഉരുളക്കിഴങ്ങ്, മുട്ട, തൈര്, ചോളം എന്നിവ അയോഡിന് നിറഞ്ഞ ഭക്ഷണങ്ങളാണ്.\nMost read: ബ്ലഡ് പ്രഷര്: ഈ തെറ്റിദ്ധാരണകള് പ്രശ്‌നമാകും\nഅയോഡിന് കൂടാതെ, സെലിനിയവും നിങ്ങളുടെ തൈറോയ്ഡ് പ്രവര്‍ത്തനത്തെ പിന്തുണയ്ക്കുന്നു. തൈറോയ്ഡ് പ്രവര്‍ത്തനം നിയന്ത്രിക്കുന്നതിനൊപ്പം, ശരീരത്തില് ആന്റിഓക്സിഡന്റ് പ്രവര്‍ത്തനങ്ങള്‍ക്കും സെലിനിയം ഒരു പ്രധാന പങ്ക് വഹിക്കുന്നു. സെലിനിയത്തിന്റെ അപര്യാപ്തത മാനസിക അസ്വാസ്ഥ്യം, വന്ധ്യത, മുടി കൊഴിച്ചില്, രോഗപ്രതിരോധശേഷിക്കുറവ് എന്നിവയ്ക്ക് കാരണമാകുന്നു. സമുദ്രവിഭവങ്ങള്, മാംസം, പാല്, മുട്ട, കൂണ്, കടല, ഉരുളക്കിഴങ്ങ്, ബ്രൗണ് റൈസ്എന്നിവ സെലിനിയം അടങ്ങിയ ഭക്ഷണ സ്രോതസ്സുകളാണ്\nശരീരത്തില് രോഗപ്രതിരോധശേഷി, ഫെര്‍ട്ടിലിറ്റി എന്നിവ വര്‍ദ്ധിപ്പിക്കാന് സിങ്ക് നിങ്ങളെ സഹായിക്കുന്നു. പല എന്‍സൈമുകളുടെയും പ്രധാന ഭാഗമാണ് ഇത്. ഗര്‍ഭപിണ്ഡത്തിന്റെ വികാസത്തെ പിന്തുണയ്ക്കാനും സിങ്ക് സഹായിക്കുന്നു. ശരീരത്തില് സിങ്കിന്റെ കുറവ് നിങ്ങളില് മുടി കൊഴിച്ചില്, ബീജങ്ങളുടെ ചലനശേഷിക്കുറവ്, വളര്‍ച്ച മുരടിക്കല്, മോശം രോഗപ്രതിരോധ ശേഷി എന്നിവയ്ക്ക് കാരണമാകും. വിത്തുകള്, മത്സ്യം, കോഴി, ധാന്യങ്ങള്, ബീന്‍സ് എന്നിവ സിങ്ക് അടങ്ങിയ ഭക്ഷണങ്ങളാണ്.\nഎല്ലുകളുടെയും പല്ലുകളുടെയും രൂപവത്കരണത്തിന് സഹായിക്കുന്ന ധാതുവാണ് ഫ്‌ളൂറൈഡ്. കേടായ പല്ലിന്റെ ഇനാമലിനെ വീണ്ടും ധാതുവല്‍ക്കരിക്കുന്നതിലൂടെ ഫ്‌ളൂറൈഡ് പല്ലുകള് നശിക്കുന്നത് തടയുന്നു. അതിനാലാണ് ടൂത്ത് പേസ്റ്റില് ഫ്‌ളൂറൈഡ് അടങ്ങിയിരിക്കുന്നത്. ബ്ലാക്ക് ടീ, ചീര, ഉരുളക്കിഴങ്ങ് എന്നിവയാണ് ഫ്‌ളൂറൈഡിന്റെ ഉറവിടങ്ങള്. എന്നിരുന്നാലും, ഈ ധാതു ശരീരത്തില് അധികമാകാതിരിക്കാനും ശ്രദ്ധിക്കണം.\nദഹനത്തിനും പ്രോട്ടീന്, കാര്‍ബോഹൈഡ്രേറ്റ് എന്നിവയുടെ ആഗിരണത്തിനും മാംഗനീസ് നിര്‍ണായക പങ്ക് വഹിക്കുന്നു. ശരീരത്തിലെ ഉപാപചയ പ്രവര്‍ത്തനങ്ങള് വര്‍ദ്ധിപ്പിക്കുകയും ശക്തമായ അസ്ഥികളെ പ്രോത്സാഹിപ്പിക്കുകയും ചെയ്യുന്ന എന്‍സൈമിനെ സജീവമാക്കാനും മാംഗനീസ് ഗുണം ചെയ്യുന്നു. മാംഗനീസിന്റെ കുറവ് ശരീര വളര്‍ച്ചയ്ക്കും പ്രത്യുല്‍പാദന പ്രവര്‍ത്തനത്തിനും അസ്ഥി തകരാറുകള്‍ക്കും ലിപിഡ് മെറ്റബോളിസത്തിനും കാരണമാകും. മനുഷ്യശരീരത്തിന് മാംഗനീസ് ഉത്പാദിപ്പിക്കാന് കഴിയില്ല. എന്നാല് ഇത് വൃക്ക, തലച്ചോറ്, കരള്, പാന്‍ക്രിയാസ്, അസ്ഥികള് എന്നിവയില് സൂക്ഷിക്കപ്പെടുന്നു. സീഫുഡ്, സോയാബീന്, പയര്‍വര്‍ഗ്ഗങ്ങള്, ധാന്യങ്ങള്, കോഫി, ചായ, കുരുമുളക്, പൈനാപ്പിള് എന്നിവയാണ് മാംഗനീസ് അടങ്ങിയ ഭക്ഷണസ്രോതസ്സുകള്.\nശരീരത്തിലെ വിഷാംശം ഇല്ലാതാക്കാനും ശരീര വളര്‍ച്ചയെയും വികാസത്തെയും നിയന്ത്രിക്കാനും സഹായിക്കുന്ന എന്‍സൈമുകള് രൂപപ്പെടുത്താന് സഹായിക്കുന്ന ധാതുവാണ് മോളിബ്ഡിനം. ഇതിന്റെ കുറവ് ശരീരത്തില് കൃഷ്ണമണിയുടെ സ്ഥാനചലനം, ബൗദ്ധിക വൈകല്യം തുടങ്ങിയ പ്രശ്‌നങ്ങള് സൃഷ്ടിക്കുന്നു. പയര്‍വര്‍ഗ്ഗങ്ങള്, കരള്, നട്‌സ്, പാല്, റൊട്ടി എന്നിവയാണ് മോളിബ്ഡിനം അടങ്ങിയ ഭക്ഷണങ്ങള്.\nRead more about: minerals body wellness ശരീരം ആരോഗ്യം\nMinerals You Should Add To Your Diet\nHere are some minerals you should add to your diet. Takealook.


റിയാദ്: സൗദിയില് ലേഡീസ് ഷോപ്പുകളില് പുരുഷന്മാരെയും ജീവനക്കാരായി നിയമിക്കാമെന്നു തൊഴില് മന്ത്രാലയം. ശുചീകരണത്തിനും, സാധനങ്ങള് കയറ്റി ഇറക്കുന്നതിനും വിദേശികളായ പുരുഷന്മാരെയും ജോലിക്കുവെയ്ക്കാമെന്നും മന്ത്രാലയം അറിയിച്ചു.\nവനിതകളുടെ അബായ, അടിവസ്ത്രങ്ങള്, ചെരിപ്പുകള്, ബാഗുകള്, സുഗന്ധ ദ്രവ്യങ്ങള്, കുട്ടികളുടെ റെഡിമേഡ് വസ്ത്രങ്ങള് തുടങ്ങിയ 12 ഇനങ്ങളില് പെട്ട സാധനങ്ങള് വില്‍ക്കുന്ന സ്ഥാപങ്ങളിലുള്ള ജോലികള് സ്വദേശി വനിതകള്‍ക്ക് മാത്രമായാണ് പരിമിതപ്പെടുത്തിയിരുന്നത്. എന്നാല് ഈ സ്ഥാപങ്ങളില് സ്വദേശികളായ പുരുഷന്‍മാര്‍ക്കുകൂടി ജോലി ചെയ്യാവുന്ന തരത്തില് നിയമം ഭേദഗതി ചെയ്തതായി തൊഴില് മന്ത്രി അഹമ്മദ് അല് റാജിഹ് അറിയിച്ചു.\nഈ സ്ഥാപനങ്ങളില് ശുചീകരണത്തിനായും സാധനങ്ങള് കയറ്റിയിറക്കുന്നതിനും വിദേശികളെ ജോലിക്കുവെയ്ക്കാമെന്നും മന്ത്രാലയം അറിയിച്ചു. നേരത്തെ ഈ സ്ഥാപനങ്ങളില് പുരുഷന്മാര് ജോലിചെയ്യുന്നതിന് വിലക്കുണ്ടായിരുന്നു. വനിതകളുടെ വിവിധ വസ്തുക്കള് വില്പന നടത്തുന്ന സ്ഥാപനങ്ങളില് പുരുഷന്മാര് ജോലി ചെയ്താലുള്ള ശിക്ഷാ നടപടികള് ഉള്‍പ്പടെ നേരത്തെ ഇറക്കിയ പത്തിലധികം ഉത്തരവുകളും തൊഴില് മന്ത്രാലയം റദ്ദു ചെയ്തു.\nഈ മേഖലയില് സ്വദേശിവല്‍ക്കരണം ശക്തമാണെങ്കിലും പുതിയ തീരുമാനം പുറത്തുവന്നതോടെ ഈ മേഖലയില് ജോലിചെയ്തിരുന്ന ഒരു വിഭാഗം വിദേശ തൊഴിലാളികള്‍ക്ക് ആശ്വാസമാകുമെന്നാണ് വിലയിരുത്തല്.\nബാര്‍ക്ലീസ് ഹുരൂണ് ഇന്ത്യ സമ്പന്നരുടെ പട്ടികയില് ഇടം നേടി ഡോ. ഷംസീര് വയലില്


amarinder singh and punjab congress crisis: അമരീന്ദർ രാജിക്ക്? കോൺഗ്രസ് വിട്ടേക്കുമെന്ന് റിപ്പോർട്ട്, സോണിയ ഗാന്ധിയുമായി സംസാരിച്ചു - Samayam Malayalam\npunjab congress crisis and cm amarinder singh's political stand latest news\nഅമരീന്ദർ രാജിക്ക്? കോൺഗ്രസ് വിട്ടേക്കുമെന്ന് റിപ്പോർട്ട്, സോണിയ ഗാന്ധിയുമായി സംസാരിച്ചു\nCurated by Jibin George | Samayam Malayalam | Updated: Sep 18, 2021, 4:09 PM\nമുഖ്യമന്ത്രി അമരീന്ദർ സിങിനെ മുൻനിർത്തി നിയമസഭാ തെരഞ്ഞെടുപ്പ് നേരിട്ടാൽ തിരിച്ചടിയുണ്ടാകുമെന്ന് ഒരു വിഭാഗം എംഎൽഎമാർ ഹൈക്കമാൻഡിനെ അറിയിച്ചത്\nന്യൂഡൽഹി: പഞ്ചാബ് കോൺഗ്രസിനെ പ്രതിസന്ധിയിലാക്കി കൂടുതൽ നീക്കങ്ങൾ. കോൺഗ്രസ് ദേശീയ നേതൃത്വവുമായി ഇടഞ്ഞ് നിൽക്കുന്ന മുഖ്യമന്ത്രി അമരീന്ദര് സിങ് രാജിവെച്ചേക്കുമെന്ന റിപ്പോർട്ടാണ് പുറത്തുവരുന്നത്. പഞ്ചാബ് പിസിസി അധ്യക്ഷനായി നവ്ജ്യോത് സിങ് സിദ്ദു എത്തിയതോടെയാണ് പഞ്ചാബ് കോൺഗ്രസിൽ പ്രശ്നം ഗുരുതരമായത്. നിയമസഭാ തെരഞ്ഞെടുപ്പ് ആസന്നമായിരിക്കെ സർക്കാർ തലപ്പത്ത് മാറ്റങ്ങൾ ഉണ്ടാകാനുള്ള സാധ്യതയുണ്ടെന്ന വാർത്തകൾ പുറത്തുവന്നിരുന്നു. ഇതിനിടെയാണ് അമരീന്ദര് സിങ് രാജിവെച്ചേക്കുമെന്ന സൂചനകൾ ശക്തമായത്.\nഅമരീന്ദർ മാറിയാൽ ആരാകും മുഖ്യമന്ത്രി?\n117 അംഗ നിയമസഭയിൽ 80 അംഗങ്ങളാണ് കോൺഗ്രസിനുള്ളത്. പഞ്ചാബ് പിസിസി അധ്യക്ഷനായി നവ്ജ്യോത് സിങ് സിദ്ദു എത്തിയതോടെ ഇവരിൽ ഭൂരിഭാഗവും സിദ്ദുവിനൊപ്പമായി. 78 പേരുടെ പിന്തുണ സിദ്ദുവിനുണ്ടെന്ന് സിദ്ദു അനുകൂലികൾ മുൻപ് അവകാശപ്പെട്ടിരുന്നു. അമരീന്ദറിനെ മുഖ്യമന്ത്രി സ്ഥാനത്ത് നിന്നും നീക്കിയാൽ സുനൽ ഝക്കര്, പാർട്ടി മുൻ സംസ്ഥാന അധ്യക്ഷൻ പ്രതാപ് സിങ് ബജ്‌വ, മുന് മുഖ്യമന്ത്രി ബിയാന്ത് സിങ്ങിന്റെ കൊച്ചുമകനും എംപിയുമായ രവ്‌നീത് സിങ് ബിട്ടു എന്നിവരുടെ പേരുകളാണ് മുഖ്യമന്ത്രി സ്ഥാനത്തേക്ക് ഉയർന്ന് കേൾക്കുന്നത്.\nഅപമാനം സഹിച്ച് തുടരാനാകില്ലെന്ന് അമരീന്ദർ\nഅപമാനം സഹിച്ച് പാർട്ടിയിൽ തുടരാൻ കഴിയില്ലെന്ന നിലപാടിലാണ് അമരീന്ദർ സിങ് ഉള്ളതെന്നാണ് ദേശീയ മാധ്യമങ്ങൾ റിപ്പോർട്ട് ചെയ്യുന്നത്. മൂന്നാം തവണയാണ് പാർട്ടിയിൽ നിന്നും അപമാനം നേരിടേണ്ടി വന്നതെന്നും ഇങ്ങനെ തുടരാൻ കഴിയില്ലെന്നും അമരീന്ദർ കോൺഗ്രസ് അധ്യക്ഷ സോണിയ ഗാന്ധിയെ അറിയിച്ചതായാണ് വിവരം. ഹൈക്കമാൻഡ് സ്വീകരിക്കുന്ന ഏത് തീരുമാനവും അംഗീകരിക്കുമെന്ന് അദ്ദേഹം നേതൃത്വത്തെ അറിയിച്ചതായുള്ള റിപ്പോർട്ടുണ്ട്. ഒരു വിഭാഗം കോൺഗ്രസ് നേതാക്കളിൽ നിന്നുള്ള സമ്മർദ്ദം ശക്തമായതോടെയാണ് അമരീന്ദർ കടുത്ത നിലപാടിലേക്ക് നീങ്ങുന്നതെന്നാണ് ശ്രദ്ധേയം. അതേസമയം, അമരീന്ദർ പാർട്ടി വിട്ടേക്കുമെന്ന റിപ്പോർട്ടുകളും പുറത്തുവരുന്നുണ്ട്.\nഅമരീന്ദറിനെതിരെ എംഎൽഎമാർ രംഗത്ത്\nമുഖ്യമന്ത്രി അമരീന്ദർ സിങിനെ മുൻനിർത്തി നിയമസഭാ തെരഞ്ഞെടുപ്പ് നേരിട്ടാൽ തിരിച്ചടിയുണ്ടാകുമെന്ന് ഒരു വിഭാഗം എംഎൽഎമാർ ഹൈക്കമാൻഡിനെ അറിയിച്ചത്. ഈ സാഹചര്യത്തിൽ മുഖ്യമന്ത്രി സ്ഥാനത്ത് നിന്നും അമരീന്ദറിനെ മാറ്റണമെന്നാവശ്യപ്പെട്ടാണ് 40 എംഎൽഎമാർ കഴിഞ്ഞ ദിവസം ഹൈക്കമാൻഡിനെ കണ്ടതെന്നാണ് റിപ്പോർട്ട്. ഹൈക്കമാൻഡിന് മുന്നിൽ പരാതിയുമായി എത്തിയഎംഎൽ എമാരിൽ നാല് മന്ത്രിമാരും ഉൾപ്പെടുന്നുണ്ട്. തെരഞ്ഞെടുപ്പ് അടുത്തിരിക്കെ എഐസിസി പഞ്ചാബിൽ നടത്തിയ അഭിപ്രായ സർവേയിൽ മുഖ്യമന്ത്രിയുടെ ജനപ്രീതിയിൽ ഇടിവുണ്ടായതായി കണ്ടെത്തിയിരുന്നു. അമരീന്ദറിനെ മുഖ്യമന്ത്രി സ്ഥാനത്ത് നിന്നും നീക്കണമെന്ന് ആവശ്യപ്പെട്ടത് സിദ്ദുവിനെ അനുകൂലിക്കുന്ന എംഎൽഎമാരാണെന്നാണ് റിപ്പോർട്ടുകൾ.\nമുഖ്യമന്ത്രിക്ക് കടുത്ത അതൃപ്തി\nനവ്ജ്യോത് സിങ് സിദ്ദുവിൻ്റെ നേതൃത്വത്തിലുള്ള ഒരു വിഭാഗം നീക്കം ശക്തമാക്കിയതോടെ മുഖ്യമന്ത്രി അമരീന്ദർ സിങ് കടുത്ത അതൃപ്തിയിലാണ്. പ്രശ്നം രൂക്ഷമായി തുടരുന്നതിനിടെ പാർട്ടി എംഎൽഎമാരുടെ യോഗം വിളിച്ചു ചേർക്കാനുള്ള തീരുമാനത്തിലും മുഖ്യമന്ത്രിക്ക് എതിർപ്പുണ്ട്. സിദ്ദു അനുകൂലികളായ എംഎൽഎമാരുടെയും മന്ത്രിമാരുടെയും വാക്കുകൾക്ക് ഹൈക്കമാൻഡ് വില നൽകുകയും തൻ്റെ നിലപാട് കേൾക്കാൻ തയ്യാറാകാത്തതുമാണ് അമരീന്ദറിൻ്റെ എതിർപ്പിന് കാരണം. മുഖ്യമന്ത്രിയെ മാറ്റണമെന്ന കടുത്ത നിലപാടാണ് സിദ്ദു അനുകൂലികൾ നേതൃത്വത്തിന് മുന്നിൽ വെച്ചിരിക്കുന്നത്.\nആര്‍ട്ടിക്കിള് ഷോഇനി മമതയ്‍ക്കൊപ്പം; മുൻ കേന്ദ്രമന്ത്രി ബാബുൽ സുപ്രിയോ തൃണമൂൽ കോൺഗ്രസിൽ\nപഞ്ചാബ് കോൺഗ്രസ് നവ്ജ്യോത് സിങ് സിദ്ദു അമരീന്ദര് സിങ് Sonia Gandhi punjab congress issues punjab congress crisis punjab congress punjab cm amarinder singh navjot sidhu and amarinder navjot sidhu congress high command amarinder singh and punjab congress crisis\nWeb Title : punjab congress crisis and cm amarinder singh's political stand latest news


അമ്മൂസേ എന്ന ആ വിളി നിലച്ച ദുഃഖത്തിൽ അഹാന കൃഷ്ണ ;എല്ലാവര്‍ക്കും ജാഗ്രത നിര്ദ്ദേശം പങ്കുവെച്ച് താരം\nPublished at May 8, 2021 10:36 AM\nകൊവിഡ് വാക്സിന്റെ രണ്ട് ഡോസുകളും സ്വീകരിച്ചശേഷം പൂർണ സുരക്ഷിതരാണെന്ന ബോധം വച്ചുപുലർത്താൻ പാടില്ലെന്ന് നടി അഹാന കൃഷ്ണ. രണ്ട് വാക്സിൻ ഡോസുകളും സ്വീകരിച്ച തന്റെ അമ്മൂമ്മയുടെ ഇളയ സഹോദരി മരണപ്പെട്ടത് ചൂണ്ടിക്കാണിച്ചുകൊണ്ട് ഇൻസ്റ്റാഗ്രാം പോസ്റ്റ് വഴിയാണ് നടി ഇക്കാര്യം പറഞ്ഞത്.\nരണ്ട് വാക്സിൻ ഡോസുകൾ സ്വീകരിച്ചാൽ രോഗം കഠിനമാകില്ല എന്ന് താൻ കേട്ടിട്ടുണ്ടെന്നും എന്നാൽ അത് തെറ്റാണെന്നും നടി പറയുന്നുണ്ട്. വാക്സിൻ പലർക്കും സുരക്ഷിതത്വം നൽകിയേക്കാമെങ്കിലും എല്ലായ്പ്പോഴും അക്കാര്യത്തിൽഉറപ്പുണ്ടാകണമെന്നില്ല എന്നും അഹാന പറയുന്നു. അമ്മൂമ്മയുടെ അനുജത്തി തന്റെ വിട്ടുപിരിഞ്ഞതിലുള്ള വേദനയെ കുറിച്ച് പറഞ്ഞുകൊണ്ടാണ് നടി തന്റെ കുറിപ്പ് അവസാനിപ്പിക്കുന്നത്.\nകുഞ്ഞ് ഇഷാനിയെ കൈയ്യിലെടുത്തിരിക്കുന്ന, ഈ പിങ്ക് സാരി ധരിച്ച ആളാണ് മോളി അമ്മുമ്മ, എന്റെ അമ്മുമ്മയുടെ ഇളയ സഹോദരി. അവർ ഇന്ന് കൊവിഡ് ബാധിച്ച് മരണപ്പെട്ടു. ഏപ്രിൽ അവസാനം വിവാഹം ക്ഷണിക്കാൽ വീട്ടിൽ വന്ന ഒരാളിൽ നിന്നാണ് രോഗം വന്നത്. രോഗലക്ഷണങ്ങൾ കാണിച്ചതിനെ തുടർന്ന് ടെസ്റ്റ് ചെയ്തപ്പോൾ പോസിറ്റീവ് ആയി. ശ്വാസം മുട്ടലിനെ തുടർന്ന് ആശുപത്രിയിൽ പ്രവേശിപ്പിച്ചെങ്കിലും മരണത്തിന് കീഴടങ്ങി. ഞങ്ങൾക്ക് ഇത് വിശ്വസിക്കാൻ കഴിയാവുന്നതിനും അപ്പുറമാണ്. ഒരുപാട് നല്ല നിമിഷങ്ങൾ എന്റെ അമ്മയുമായി അമ്മൂമ്മ പങ്കുവച്ചിരുന്നു.\nആശുപത്രിയിലേക്ക് പോയപ്പോൾ സ്വപ്നത്തിൽ പോലും ഇങ്ങനെ ഒരു മരണത്തെക്കുറിച്ച് അമ്മൂമ്മ ചിന്തിച്ചിട്ടുണ്ടാവില്ല. 64 വയസ്സായ അവർ രണ്ടു ഡോസ് വാക്‌സിനും എടുത്തതാണ്. ഞാൻ കേട്ടിട്ടുള്ളത് രണ്ടു ഡോസ് വാക്‌സിൻ എടുത്താൽ രോഗം കഠിനമാകില്ല എന്നാണ്. പക്ഷേ അത് തെറ്റാണ്. ഡബിൾ വാക്‌സിൻ എടുത്താലും നിങ്ങൾ സേഫ് അല്ല. വാക്‌സിൻ പലർക്കും ഒരു സുരക്ഷിതത്വം നൽകിയേക്കാം. എന്നാൽ അത് ഒരു പൂർണമായും ഉറപ്പുള്ള കാര്യമല്ല. അവർ ചെറിയ രോഗ ലക്ഷണങ്ങൾ കാണിച്ചപ്പോൾ തന്നെ ടെസ്റ്റ് നടത്തിയിരുന്നെങ്കിൽ എന്ന് ഞാൻ ആശിക്കുകയാണ്.\nനിങ്ങൾ ഇത് വായിക്കുന്നുണ്ടെങ്കിൽ, ഇക്കാര്യങ്ങൾ മനസിലാക്കി നിങ്ങളുടെ പ്രിയപ്പെട്ടവരോടും അത് പങ്കുവയ്ക്കുക:\n1. ഞങ്ങളുടെ കുടുംബത്തിൽ രണ്ട് ഡോസ് വാക്സിനും എടുത്ത ഒരാളെ ഞങ്ങൾക്ക് നഷ്ടമായി. അതിനാൽ നിങ്ങൾ വാക്സിൻ എടുത്തിട്ടുണ്ടോ ഇല്ലയോ എന്നത് കാര്യത്തെക്കുറിച്ച് ചിന്തിക്കാതെ തന്നെ, നിങ്ങളുടെ സുരക്ഷാ മുൻകരുതലുകൾ അതേപടി തുടരുക.\n2. ചെറിയ ലക്ഷണങ്ങൾ കണ്ടാൽ പോലും ടെസ്റ്റ് ചെയ്യുക. വൈറസ് ബാധിച്ചാൽ ഉടനുള്ള ചികിത്സ കൊണ്ട് മാത്രമേ നിങ്ങൾക്ക് ഇതിനെ നേരിടാൻ കഴിയൂ.\n3. വീട്ടിൽ തന്നെ തുടരുക. മറ്റ് വീടുകൾ സന്ദർശിക്കുന്നത് അവസാനിപ്പിക്കുക. ഇത് നിങ്ങൾക്കും മറ്റുള്ളവർക്കും അപകടം വരുത്തും.\nമോളി അമ്മുമ്മേ, നിങ്ങളുടെ ആത്മാവിന് ശാന്തി ലഭിക്കട്ടെ. ഞങ്ങൾക്ക് നിങ്ങളെ അവസാനമായി കാണാൻ കഴിഞ്ഞില്ല എന്നകാര്യം വേദനയുണ്ടാക്കുന്നു. ഞാൻ എന്ത് ഫേസ്ബുക്കിൽ പങ്കുവച്ചാലും അതേക്കുറിച്ച് അമ്മൂമ്മ പറയുന്ന രസകരമായ കമന്റുകൾ ഇനി മിസ് ചെയ്യും. അമ്മൂമ്മയുടെ സഹോദരി, കുട്ടികൾ, കൊച്ചുമക്കൾ, എന്റെ അമ്മ, അപ്പൂപ്പൻ എന്നിവർ നിങ്ങളെ മിസ് ചെയ്യുമെന്നും എല്ലാ ദിവസവും നിങ്ങളെക്കുറിച്ച് ചിന്തിക്കുമെന്നും എനിക്ക് ഉറപ്പുണ്ട്. നിങ്ങളുടെ ശബ്ദവും 'അമ്മൂസ്സേ' എന്ന വിളിയും എനിക്ക് ഇപ്പോഴും കേൾക്കാനാകുന്നു. നിങ്ങളുടെ ശബ്ദം ഒരിക്കലും എന്റെ ഓർമ്മയിൽ നിന്ന് പോകില്ല എന്നും താരം കുറിച്ചു.\nAhana Krishna mourns the loss of her nickname 'Ammuse';


nayanthara: സെൽഫിയിൽ നയൻതാര മുഖം പൊത്തിയതിൻ്റെ കാരണം വെളിപ്പെടുത്തി വിഘ്നേശ് - vignesh sivan reveals why nayanthara is blushing in their latest selfie | Samayam Malayalam\nvignesh sivan reveals why nayanthara is blushing in their latest selfie\nസെൽഫിയിൽ നയൻതാര മുഖം പൊത്തിയതിൻ്റെ കാരണം വെളിപ്പെടുത്തി വിഘ്നേശ്\nSamayam Malayalam | Updated: 17 Sep 2019, 06:21:00 PM\nപുതിയ ചിത്രത്തിൻ്റെ പ്രഖ്യാപനത്തിന് പിന്നാലെ വിഘ്നേഷ് ശിവൻ കാമുകി നയൻതാരയ്ക്ക് ഒപ്പമുള്ള ചിത്രം ഇൻസ്റ്റാഗ്രാമിൽ പങ്കുവെച്ചിരുന്നു. ഈ ചിത്രത്തിൽ നയൻതാര മുഖം പൊത്തിയിരിക്കുകയായിരുന്നു. ഇതിൻ്റെ കാരണം വിഘ്നേശ് തന്നെ വെളിപ്പെടുത്തുന്നുണ്ട്\nനയൻതാരയെ നായികയാക്കി കാമുകൻ വിഘ്നേശ് ശിവൻ നിര്‍മ്മിക്കുന്ന പുതിയ ചിത്രത്തിൻ്റെ പൂജ കഴിഞ്ഞത് കഴിഞ്ഞദിവസമാണ്. ‘നെട്രികൺ’ എന്ന് പേരിട്ടിരിക്കുന്ന ചിത്രം വിഘ്നേശിൻ്റെ റൗഡി പിക്ചേഴ്സ് ആദ്യമായി നിർമിക്കുകയാണ്. മിലിന്ദ് റാവുവാണ് ‘നെട്രികൺ’ സംവിധാനം ചെയ്തിരിക്കുന്നത്. ചിത്രത്തിൻ്റെ പ്രഖ്യാപനത്തിന് പിന്നാലെ വിഘ്നേഷ് കാമുകി നയൻതാരയ്ക്ക് ഒപ്പമുള്ള ചിത്രം പങ്കുവെച്ചിരുന്നു. ഈ ചിത്രത്തിൽ നയൻതാര മുഖം പൊത്തിയ നിലയിലായിരുന്നു.\nസിനിമയിലെ കഥാപാത്രത്തിൻ്റെ ലുക്ക് ഇപ്പോൾ പുറത്തുവിടാൻ ആഗ്രഹമില്ലാത്തതിനാലാണ് നയൻതാര താൻ സെൽഫിയെടുത്തപ്പോൾ മുഖം മറച്ചുപിടിച്ചതെന്നാണ് വിഘ്നേശ് കുറിച്ചിരിക്കുന്നത്. കഴിഞ്ഞ ദിവസം ചെന്നൈയിൽ ചിത്രത്തിൻ്റെ ഷൂട്ടിങ്ങ് തുടങ്ങി. ചിത്രം പങ്കുവെച്ചുകൊണ്ട് വിഘ്നേശ് കുറിച്ചത് ഇങ്ങനെ. ‘ഒരിക്കൽക്കൂടി ഒന്നിച്ചൊരു ഷൂട്ടിങ്ങിന് തുടക്കമായി, പക്ഷേ ഇത്തവണ വ്യത്യസ്ത വേഷങ്ങളിലാണ്. ഫസ്റ്റ് ലുക്ക് പിന്നീട് പുറത്തുവിടും’.– വിഘ്നേശ് കുറിച്ചു.\nShooting again together but wit different roles :) First look to be revealed later �������� #nayanthara �������� #Netrikann #Rowdypictures #production #debut #maiden #godbless\nചിത്രത്തിൽ നയൻതാര അന്ധയായ പെൺകുട്ടിയായാണ് അഭിനയിക്കുന്നത് എന്നാണ് റിപ്പോർട്ടുകൾ സൂചിപ്പിക്കുന്നത്. ചിത്രത്തിന്‍റെ പോസ്റ്റര് നയന്‍താര ട്വിറ്ററിലൂടെ പങ്കുവെച്ചിരുന്നു. ചിത്രത്തില് കാഴ്ചവൈകല്യമുള്ളൊരു യുവതിയുടെ വേഷത്തിലാകും നയന്‍സ് എത്തുക എന്നാണ് ചില തമിഴ് മാധ്യമങ്ങള് പുറത്തുവിട്ടിരിക്കുന്ന വിവരം. കാഴ്ചവൈകല്യമുള്ളവര്‍ക്ക് വായിക്കാനുള്ള ബ്രെയിൽ അക്ഷരലിപിയാണ് പോസ്റ്ററില് കാണിച്ചിരിക്കുന്നത്. അതിനാല് തന്നെ അന്ധയായ നായികാ രൂപത്തിലാകും നയന്‍സ് എത്തുക എന്നതിന് കൂടുതൽ തെളിവുണ്ട്. ത്രില്ലര് വിഭാഗത്തില്‍പ്പെടുന്ന ചിത്രമാകുമിതെന്നും റിപ്പോര്‍ട്ടുണ്ട്.\nJoining again wit #Nayanthara ���� In this life that’s full of surprises ... here’s another surprise God has given us ... the strength to produceafilm �� #Netrikann with Dir #MilindRau #Nayanthara @donechannel1 #thriller #first #production #RowdyPictures #godbless #needyourlove #blessings\nരജനീകാന്ത് നായകനാവുന്ന ‘ദർബാർ’, ചിരഞ്ജീവിയുടെ ‘സൈറ നരസിംഹ റെഡ്ഡി’, വിജയ് ചിത്രം ‘ബിഗിൽ’ എന്നീ ചിത്രങ്ങളാണ് നയൻതാരയുടേതായി ഉടൻ തിയേറ്ററിലെത്താൻ ഒരുങ്ങുന്നത്. വിഘ്നേശ് ശിവനും നയൻതാരയും നാലു വർഷത്തോളമായി പ്രണയത്തിലാണ്. ഇരുവരും 2020ഓടെ വിവാഹിതരായേക്കുമെന്നാണ് റിപ്പോർട്ടുകൾ.\n'പെറ്റീഷൻ അപേക്ഷ പോലെയാണ് തോന്നുന്നത്'; നിവിൻ്റെ ചിത്രം പങ്കുവെച്ച് അജു കുറിച്ചത് ആര്‍ട്ടിക്കിള് ഷോ\nവിഘ്നേശ് ശിവൻ നയൻതാര Vignesh Shivan nayanthara pic Vignesh Shivan nayanthara latest selfie Vignesh Shivan nayanthara Vignesh Shivan Nayanthara Vignesh Shivan nayanthara Blushing\nWeb Title : vignesh sivan reveals why nayanthara is blushing in their latest selfie


ഡിസംബറിൽ ഈസ്റ്റ് ബംഗാളിനെതിരായ മത്സരത്തിനിടെ ഉണ്ടായ പരിക്ക് മൂലമാണ് ബക്കറി കോനെ അവസാന മത്സരങ്ങൾ കളിക്കാതിരുന്നതെന്ന് കോച്ച് വ്യക്തമാക്കി.\nഇന്ത്യൻ സൂപ്പർ ലീഗിൽ ബുധനാഴ്ച നടക്കുന്ന രണ്ടാം റൗണ്ടിലെ മത്സരത്തിൽ കേരള ബ്ലാസ്റ്റേഴ്‌സ് എഫ്‌സി ചിരവൈരികളായ ബംഗളുരു എഫ്‌സിയെ നേരിടുന്നു. ജിഎംസി ബാംബോലിം സ്റ്റേഡിയത്തിൽ വെച്ചാണ് മത്സരം. സീസണിലെ ആദ്യ മത്സരത്തിൽ ടീം രണ്ടിനെതിരെ നാല് ഗോളുകൾക്ക് ബംഗളുരുവിനോട് തോറ്റിരുന്നു. നിലവിൽ പോയിന്റ് ടേബിളിൽ 11 മത്സരങ്ങളിൽ നിന്നായി 13 പോയിന്റുകളുമായി ഏഴാം സ്ഥാനത്താണ് ബംഗളുരു എഫ്‌സി. കേരള ബ്ലാസ്റ്റേഴ്സിന് ആകട്ടെ 11 മത്സരങ്ങളിൽ നിന്നായി 10 പോയിന്റുകൾ നേടി പത്താം സ്ഥാനത്താണ്. മത്സരത്തിന് മുന്നോടിയായി നടന്ന പത്രസമ്മേളനത്തിൽ കേരള ബ്ലാസ്റ്റേഴ്‌സിന്റെ മുഖ്യപരിശീലകൻ കിബു വിക്യൂന, ഗോൾകീപ്പർ പ്രഭ്സുഖാൻ ഗിൽ, എന്നിവർ പങ്കെടുത്തു.\nപത്രസമ്മേളനത്തിന്റെ പ്രസക്തഭാഗങ്ങൾ ചുവടെ:\nബെംഗളുരുവിന്റെ നിലവിലെ സാഹചര്യം\nകഴിഞ്ഞ അഞ്ച് മത്സരങ്ങളിൽ ഒരെണ്ണത്തിൽ പോലും വിജയം കണ്ടെത്താത്ത ടീം ആണ് ബംഗളുരു എഫ്‌സി. കേരള ബ്ലാസ്റ്റേഴ്‌സ് ആകട്ടെ ആ കാലയളവിൽ നേടിയെടുത്തത് അഞ്ച് പോയിന്റുകളും. അതിനാൽ തന്നെ അടുത്ത മത്സരം കളിക്കുന്ന ഇരു ടീമുകളുടെയും സാഹചര്യങ്ങൾ വ്യത്യസ്തമാണ്.\nഎന്നാൽ , സീസണിലുടനീളം ഒരേപോലെ ഫുട്ബോൾ കളിക്കുന്ന ബെംഗളൂരുവിനെപ്പോലുള്ള ഒരു ടീമിനെതിരെ സാഹചര്യങ്ങൾ ഒരു രീതിയിലും പങ്കുവഹിക്കുന്നില്ലെന്ന് കിബു വിക്യൂന അഭിപ്രായപെട്ടു.\n“അവർ മികച്ച താരങ്ങൾ ഉള്ള നല്ല ടീമാണ്. സാഹചര്യങ്ങൾ ചിലപ്പോൾ വ്യത്യസ്തമായിരിക്കാം. എന്നാലും മത്സരത്തിന് വേണ്ടിയുള്ള ഒരുക്കങ്ങൾക്ക് മാറ്റമില്ല.”\n” അവർക്കെതിരെ മികച്ച പ്രകടനം നടത്തുവാനും മുന്നേറ്റത്തിലും പ്രതിരോധത്തിലും മികച്ച പ്രകടനം കാഴ്ച വെക്കുക എന്ന ഞങ്ങളുടെ ഉദ്ദേശവും വ്യത്യസ്തമല്ല. കൂടാതെ സെറ്റ് പീസുകൾ ഇത്തവണ വളരെ പ്രധാനപെട്ടതാണ്. കഴിഞ്ഞ സീസണിലെ സെമി ഫൈനലിസ്റ്റുകളായ ബംഗളുരു എഫ്‌സി സീസണിലൂടനീളം ഒരേ ശൈലിയിലുള്ള കളിയാണ് കാഴ്ചവെക്കുന്നത്. അതിനാൽ തന്നെ നാളെ വാശിയേറിയ ഒരു മത്സരം പ്രതീക്ഷിക്കാം. ” – അദ്ദേഹം വ്യക്തമാക്കി.\nബക്കറി കോനെയുടെ അഭാവം\nഈ സീസണിന്റെ ആദ്യം ഇന്ത്യയിൽ കേരള ബ്ലാസ്റ്റേഴ്‌സിൽ എത്തുന്നതിന് മുൻപ് ലീഗ് 1 ൽ സ്‌ലട്ടൻ ഇബ്രാഹിംമോവിക്ക് തുടങ്ങിയ താരങ്ങൾക്ക് എതിരെ കളിച്ച താരമായിരുന്നു ബക്കറി കോനെ. എന്നിരുന്നാലും, കേരളത്തിന് വേണ്ടി ഇതുവരെ കളിക്കളത്തിൽ ഫോമിലേക്ക് ഉയരാൻ താരത്തിന് കഴിഞ്ഞിട്ടില്ല. ടീമിന് വേണ്ടി ജനുവരി ആദ്യ ആഴ്ചയിൽ ഒഡിഷക്ക് എതിരെയാണ് താരം അവസാനമായി കളിക്കളത്തിൽ ഇറങ്ങുന്നത്.\n” ഡിസംബറിൽ ഈസ്റ്റ് ബംഗാളിനെതിരായ മത്സരത്തിൽ താരത്തിന് പരിക്കെറ്റിരുന്നു. തുടർന്ന് ഒഡിഷക്ക് എതിരായുള്ള മത്സരത്തിൽ താരം കളിക്കളത്തിൽ ഇറങ്ങിയിരുന്നെങ്കിലും പൂർണമായ കായികക്ഷമത കൈവരിച്ചിരുന്നില്ല. ഒരു ചെറിയ ഇടവേളക്ക് ശേഷം അദ്ദേഹം ഇന്ന് ടീമിനൊപ്പം പരിശീലനം ആരംഭിച്ചിരുന്നു. നമുക്ക് നോക്കാം നാളെ അദ്ദേഹം ആദ്യ പതിനൊന്നിൽ ഇടം നേടുമോ എന്ന്. ” – അദ്ദേഹം പറഞ്ഞു\nബംഗളുരു എഫ്‌സിയിൽ നിന്ന് ഡിമാസ് ഡെൽഗാടോ പുറത്ത് പോയതിനെ പറ്റി\nവ്യക്തിപരമായ കാരണങ്ങളാൽ ഡിമാസ് ഡെൽഗാടോ ടീമിൽ നിന്നും സ്പെയിനിലേക്ക് മടങ്ങുന്നു എന്ന് കഴിഞ്ഞ ഞായറാഴ്ച ബംഗളുരു ഔദ്യോഗികമായി സ്ഥിരീകരിച്ചിരുന്നു. കേരള ബ്ലാസ്റ്റേഴ്‌സിനെതിരായ ആദ്യ മത്സരത്തിൽ ബെംഗളുരുവിന്റെ വിജയത്തിന് മുഖ്യപങ്ക് വഹിച്ച താരങ്ങളിൽ ഒരാൾ ആയിരുന്നു ഡിമാസ് ഡെൽഗാടോ.\nഎന്നിരുന്നാലും, കിബുവിന്റെ അഭിപ്രായത്തിൽ മത്സരം ഒരു താരത്തെ മാത്രം ആശ്രയിക്കുന്നതല്ല എന്നാണ്.” ഡിമാസ് നല്ലൊരു താരം തന്നെയാണ്. എങ്കിലും അദ്ദേഹത്തെ പോലെ ധാരാളം താരങ്ങൾ ഉണ്ട്. എനിക്ക് വ്യക്തിപരമായി അറിയാവുന്ന ഫ്രാൻ ഗോൺസലാസ് അതിലൊരാളാണ്. അദ്ദേഹത്തിന് ഒരു സെൻട്രൽ ഡിഫൻഡർ ആയും മധ്യനിര താരമായും കളിക്കുവാനുള്ള കഴിവുണ്ട്. അതേപോലെതന്നെ എറിക് പാർത്താലു, സുനിൽ ഛേത്രി,സുരേഷ് വാങ്ജം തുടങ്ങിയവരും മികച്ച താരങ്ങളാണ്. മത്സരം ഏതെങ്കിലും ഒരു താരത്തെ മാത്രം ആശ്രയിച്ച് നടക്കുന്നവയല്ല.” – അദ്ദേഹം വ്യക്തമാക്കി.\nകഴിഞ്ഞ ഡിസംബർ അവസാനം കേരളബ്ലാസ്റ്റേഴ്സ് നോങ്ഡംബ നോറത്തെ എടികെ മോഹൻ ബഗാനുമായി കൈമാറ്റം ചെയ്ത് ശുഭഘോഷിനെ ടീമിൽ എത്തിച്ചിരുന്നു. എന്നാൽ കുറച്ച് ദിവസങ്ങൾക്ക് ശേഷം നോറാമിന് പരിക്കെറ്റതായി അറിയിച്ചു എടികെ മോഹൻബഗാൻ ശുഭഘോഷിന്റെ സെൻട്രൽ രെജിസ്ട്രേഷൻ സിസ്റ്റം (CRS) ലെ ട്രാൻസ്ഫർ മരവിപ്പിക്കുകയും ചെയ്തിരുന്നു. അതിനെപ്പറ്റി കിബുവിന്റെ പ്രതികരണം.\n” ഇത് ക്ലബ്ബിനോടും മാനേജ്മെന്റിനോടുമുള്ള ചോദ്യമാണ്. ഞങ്ങൾ ശുഭഘോഷിനെ ടീമിൽ നിലനിർത്താൻ എല്ലാവിധ ശ്രമങ്ങളും നടത്തുന്നുണ്ട്. അതേസമയം, നിങ്ങൾക്ക് അറിയാവുന്നത് പോലെ താരം ഞങ്ങളോടൊപ്പം പരിശീലനം ആരംഭിച്ചിട്ടുണ്ട്. കഴിഞ്ഞ ആഴ്ച ഞങ്ങൾക്ക് വേണ്ടി സൗഹൃദ മത്സരത്തിൽ കളിക്കാൻ ഇറങ്ങുകയും വിജയഗോൾ നേടുകയും ചെയ്തിട്ടുണ്ട്. അവൻ കളിക്കാനുള്ള അവസരത്തിന് വേണ്ടി കാത്തിരിക്കുകയാണെന്ന് എനിക്ക് ഉറപ്പുണ്ട്. ” – കിബു വിക്യൂന അവസാനിപ്പിച്ചു.\nകേരള ബ്ലാസ്റ്റേഴ്‌സിന്റെ യുവ ഗോൾകീപ്പർ പ്രഭ്സുഖാൻ ഗില്ലും പത്രസമ്മേളനത്തിൽ കിബുവിനോപ്പം ഉണ്ടായിരുന്നു എന്ന് മുകളിൽ സൂചിപ്പിച്ചിട്ടുണ്ടല്ലോ. താരത്തിന്റെ വാക്കുകളിലേക്ക്.\nതന്റെ മുൻ ക്ലബ്ബായ ബംഗളുരു എഫ്‌സിയെ നേരിടുന്നതിനെ പറ്റി\n” മുൻ ക്ലബിനെ അഭിമുഖീകരിക്കുന്നത് എല്ലായ്പ്പോഴും സന്തോഷകരമാണ്. പക്ഷെ ഞങ്ങൾ ശ്രദ്ധ ചെലുത്തുന്നത് നാളേക്ക് കിട്ടേണ്ട മൂന്ന് പോയിന്റുകളിലാണ്. സെമി ഫൈനലിലേക്കുള്ള അവസരങ്ങൾ ഇനിയും തുടർന്ന് കിടക്കുകയാണ്. അവസാന മത്സരങ്ങളിൽ നല്ല പ്രകടനം കാഴ്ച വെക്കുന്നതിനാൽ നാളെ മൂന്ന് പോയിന്റുകൾ നേടാനാണ് ഞങ്ങൾ ഇറങ്ങുന്നത്. ” – ഗിൽ സംസാരിച്ചു.\nകളിക്കളത്തിൽ കേരള ബ്ലാസ്റ്റേഴ്‌സിന്റെ ആദ്യ പകുതിയിൽ ഇടം നേടാനാകാതെ പോയതിനെ കുറിച്ച് ഗില്ലിന്റെ പ്രതികരണം.\n” ക്ലബിന് വേണ്ടി ആദ്യ പതിനൊന്നിൽ ഇടം ലഭിക്കാത്തത് എന്നെ ഒരു രീതിയിലും ബാധിക്കുന്നില്ല. ആരാണ് കളിക്കുന്നത് എന്നതിന് ഇവിടെ പ്രസക്തി ഇല്ലാ. അത് ഞാനാകാം അല്ലെങ്കിൽ ആൽബിനോ ആകാം. കാരണം ടീമിനെ ഏതുവിധേനയും സഹായിക്കുക എന്നതാണ് ഏറ്റവും പ്രധാനപെട്ടത്. പ്രൊഫഷണൽ താരങ്ങൾ എന്ന നിലയിൽ ഇതൊന്നും ഞങ്ങൾ ബാധിക്കില്ല. ഞങ്ങൾ കഠിനധ്വാനം ചെയ്ത് മുന്നോട്ട് പോകും. “\n” ഗോൾകീപ്പർമാരുടെ പ്രധാന പ്രശ്നം, അവരെ ഓരോ മത്സരം കഴിയുമ്പോഴും മാറ്റാൻ കഴിയില്ല എന്നതാണ്. അതിനാൽ തന്നെ അതിനിടയിൽ കഠിനധ്വാനം ചെയ്യുകയും അവസരങ്ങൾക്കായി കാത്തിരിക്കുകയും ചെയ്യണം. ” – ഗിൽ തന്റെ നിലപാട് വ്യക്തമാക്കി.\nകോച്ച് കിബു വിക്യൂനയെ കുറിച്ച്\n” ഒരു കാര്യം എനിക്ക് അദ്ദേഹത്തെ കുറിച്ച് ഉറപ്പിപിച്ച് പറയാം, അദ്ദേഹം വളരെയധികം സത്യസന്ധനാണ്. കൂടാതെ പരിശീലനവേളയിൽ അദ്ദേഹം കൃത്യമായ നിർദ്ദേശങ്ങൾ നൽകും “\n” കളിക്കളത്തിലും പുറത്തും അദ്ദേഹം വളരെയധികം സൗഹർദപരമാണ്. വ്യക്തിപരമായും പ്രൊഫഷണലുമായി ബന്ധമുള്ള ഏതൊരു പ്രശ്നവും തന്നോട് ചർച്ച ചെയ്യാമെന്ന് അദ്ദേഹം ഇടയ്ക്കിടെ പറയാറുണ്ട്. അദ്ദേഹത്തിലേക്കുള്ള വാതിലുകൾ എപ്പോഴും തുറന്നു കിടക്കും. ” – ഗിൽ പറഞ്ഞവസാനിപ്പിച്ചു.


'പൂരം പിറന്ന പുരുഷന്' എങ്ങനെയെന്നറിയാം | Pooram Star\nOct 3, 2018, 07:12 PM IST\nഇവര് വളരെയധികം ഓര്‍മ്മശക്തിയുള്ളവരാണ്. സംഭാഷണ മാധുര്യം കൊണ്ട് ആരെയും വശത്താക്കും.\nഭാരതീയ ജ്യോതിഷത്തിലെ ഇരുപത്തിയേഴ് നക്ഷത്രങ്ങളില് പതിനൊന്നാമത്തേതാണ് പൂരം. സംസ്‌കൃതത്തില് പൂര്‍വ ഫാല്‍ഗുനി (ആദ്യ ചുവപ്പന്) എന്നറിയപ്പെടുന്നു. രാശി ചക്രത്തില് 133ഡിഗ്രി 20 മിനിറ്റു മുതല് 146ഡിഗ്രി 40 മിനിറ്റു വരെ വ്യാപിച്ചു കിടക്കുന്നു. ശുക്രനാണ് ഈ നാളിന്റെ അധിപന്. പൂരം പുരുഷന്‍മാര്‍ക്ക് അനുകൂലമായ നാളാണെന്നാണ് വിശ്വാസം.\nമനുഷ്യ ഗണം, യോനി-സ്ത്രീ , ഭൂതം-ജലം, പക്ഷി-ചകോരം, മൃഗം- എലി.\nഎന്നിരിക്കലും ഇതൊരു സ്ത്രീ നക്ഷത്രവുമാണ്. അതിനാല് പൗരുഷവും സ്ത്രൈണതയും ചേര്‍ന്ന പ്രകൃതമായിരിക്കും ഇവരുടേത്. അതായത്. ധീരന്മാരായിരിക്കുമ്പോള് തന്നെ ഇവര് ലോല ഹൃദയരുമായിരിക്കുമെന്നര്‍ത്ഥം. ആരോഗ്യവും ആകര്‍ഷണീയമായ ശരീരവും കൊണ്ട് അനുഗൃഹീതരായിക്കും. പൂരം നക്ഷത്രക്കാര് പൊതുവെ ഗൗരവ പ്രകൃതിക്കാരായിരിക്കും. ഹിതകരമായി സംസാരിക്കുന്നവരും സാമര്‍ത്ഥ്യമുള്ളവരും സഞ്ചാരികളും ധൈര്യമുണ്ടെന്ന് ഭാവിക്കുകയും ഉള്ളില് പേടിയുള്ളവരും ആയി ഭവിക്കും.\nഇവര് വളരെയധികം ഓര്‍മ്മശക്തിയുള്ളവരാണ്. സംഭാഷണ മാധുര്യം കൊണ്ട് ആരെയും വശത്താക്കും. ആത്മാര്‍ത്ഥ സുഹൃത്തുക്കള് കുറവായിരിക്കും. ചെറുപ്പം മുതലേ ഏത് വിഷയത്തിലാണ് താല്പര്യമെന്ന് ഇവര് പ്രദര്‍ശിപ്പിച്ചുകൊണ്ടിരിക്കും. സത്യസന്ധരും വിവേകികളുമായ ഇവര് ജീവിതത്തില് വിജയശ്രീലാളിതരായിരിക്കും. സ്ത്രീകള് മധുരമായി സംസാരിക്കും. കലകളിലും ശാസ്ത്രങ്ങളിലും താല്പര്യം പ്രദര്‍ശിപ്പിക്കും. നല്ല സന്താനങ്ങളോട് കൂടിയവരും ആയിരിക്കും.\nസേവ ചെയ്യാനോ മറ്റുള്ളവരുടെ ഉത്തരവ് കാത്തുനില്‍ക്കാനോ ഇവര് ഒരിക്കലും സന്നദ്ധരായെന്നു വരില്ല. യജമാനപ്രീതി സമ്പാദിക്കാന് ഇവര് അസമര്‍ത്ഥരായതു കൊണ്ടുതന്നെ ഇവര്‍ക്ക് അടിക്കടി കാര്യവിഘ്നങ്ങളും പരാജയങ്ങളും ഉണ്ടായിക്കൊണ്ടിരിക്കും. ഇവരുടെ അതിയായ അഭിമാന ബോധവും അതിരറ്റ സ്വാതന്ത്രേ്യച്ഛയുമാണ് അതിന് കാരണം.\nമൃഗരാജനായ സിംഹം പ്രതീകമായുളള ചിങ്ങം രാശിയിലാണ് പൂരം നക്ഷത്രക്കാരുടെ ജനനം. രാശ്യാധിപനായ സൂര്യന്റെ തേജസ്സും നക്ഷത്രാധിപനായ ശുക്രന്റെ സൗന്ദര്യവും ആകര്‍ഷണീയതയും ഇവരില് കാണാം. ചിങ്ങത്തിന്റെ അധിപതിയായ സൂര്യന് പിതൃകാരകത്വം ഉളളതിനാല് ഇവര് സന്താനങ്ങളോട് അതിരറ്റ സ്‌നേഹ വാത്സല്യവും മാതൃസഹജമായ മമതയും കാണിക്കും. അതിന്റെ കാരണം ശുക്രന്റെ നക്ഷത്രാധിപത്യമാണ്. ഏതു തരത്തിലുളള തടസ്സവും തട്ടി നീക്കി ഇവര് മുന്നേറും. ഒരു കാര്യത്തിലും പിന്നില് നില്‍ക്കാന് ഇവര് ഇഷ്ടപ്പെടുന്നില്ല. തന്റെ കഴിവിനെ മറ്റുളളവര് അംഗീകരിക്കണമെന്നാഗ്രഹിക്കുന്നവരാണ്.\nജാതകത്തില് സൂര്യനും, ശുക്രനും ബലമുണ്ടെങ്കില് രാഷ്ട്രീയം, പൊതു മേഖലാരംഗങ്ങളില് ശോഭിക്കും. മറ്റുളളവരോട് വളരെ സഹാനുഭൂതിയോടെ പെരുമാറുവാനും നല്ല വാക്കുകളാല് ആള്‍ക്കാരെ സ്വാധീനിക്കാനും കഴിയും. പരാശ്രയ ശീലം ഇവര്‍ക്ക് ഒട്ടുമേയില്ല. സ്വന്തം കുടുംബത്തെ സംരക്ഷിക്കുവാനും സ്വന്തം ആവശ്യങ്ങള്‍ക്കും മറ്റുളളവരുടെ മുന്‍പില് കൈനീട്ടുവാന് ഇവര്‍ക്കാവില്ല. സിംഹം സ്വയം ഇരതേടുകയാണു പതിവ്. എതിരാളിയുടെ നീക്കങ്ങളെ നല്ല വണ്ണം വിലയിരുത്താനും തക്കസമയത്ത് അതനുസരിച്ച് പ്രവര്‍ത്തിക്കുവാനും ഇവര്‍ക്കു കഴിയും.\nഇതൊരു രജ്ജു നക്ഷത്രമാണ്. ആകയാല് മകയിരം, അവിട്ടം, പൂരം, ഭരണി, അനിഴം, ഉത്തൃട്ടാതി, ചിത്തിര നക്ഷത്രക്കാരുമാ യുളള വിവാഹം ഗുണകരമല്ല. വേധ നക്ഷത്രം ഉത്തൃട്ടാതിയാണ്. ചന്ദ്രന്, രാഹു, ശനി എന്നീ ദശാകാലങ്ങള് ഗുണകരമല്ലാത്തതിനാല് ഈ കാലങ്ങളില് ദോഷപരിഹാരകര്‍മ്മങ്ങള് അനുഷ്ഠിക്കുന്നത് ഗുണകരമാണ്. 12 വയസ്സു വരെ കാലം പൊതുവേ അനുകൂലമായിരിക്കും. 12 മുതല് 18 വരെ ഗുണ ദോഷ സമ്മിശ്രഫലമായിരിക്കും. 20 ഉം, 30 ഉം പല മാറ്റങ്ങളും ജീവിതത്തിലുണ്ടാവും. 51 വരെ ഗുണദോഷ സമ്മിശ്രഫലം ശേഷം ജീവിതം പൊതുവേ ഗുണകരമായിരിക്കും.\nമഹാലക്ഷ്മി, അന്നപൂര്‍ണ്ണേശ്വരി എന്നീ ദേവതകളെ ഭജിക്കുക. യക്ഷിക്ക് വഴിപാടുകളും നടത്തുക. ജന്മനക്ഷത്രത്തില് ലക്ഷ്മി പൂജയോ ശുക്രപ്രീതികരമായ കര്‍മ്മങ്ങളോ അനുഷ്ഠിക്കുക. ഞായറാഴ്ച ആദിത്യപൂജ ശിവക്ഷേത്ര ദര്‍ശനം ഇവ ഗുണകരമാണ്.\nഓം ആര്യമ്‌ണേനമഃ എന്നു ജപിക്കുന്നത് ഉത്തമം


ഒരു സംശയവുമില്ല... ശരത് പവാറിനെ പിന്തുണയ്ക്കാന് സോണിയാ ഗാന്ധിയുടെ നിര്‍ദേശം | no reason to doubt him congress reposes faith in sharat pawar - Malayalam Oneindia\nPublished: November 23 2019, 20:52 [IST]\nദില്ലി: അജിത് പവാര് കൂറുമാറിയെങ്കിലും അതിന് പിന്നില് പ്രവര്‍ത്തിച്ചത് ശരത് പവാറല്ലെന്ന് കോണ്‍ഗ്രസ്. അദ്ദേഹത്തെ സംശയിക്കേണ്ട കാര്യമില്ലെന്നും കോണ്‍ഗ്രസ് വ്യക്തമാക്കി. അതേസമയം ശരത് പവാറിനൊപ്പം ഉറച്ച് നില്‍ക്കാന് സോണിയാ ഗാന്ധി നേതാക്കള്‍ക്ക് നിര്‍ദേശം നല്‍കിയിട്ടുണ്ട്. ഇക്കാര്യത്തില് സഖ്യത്തിനുള്ളില് ശരത് പവാര് ഒറ്റപ്പെട്ട് പോവരുതെന്നും സോണിയ നിര്‍ദേശിച്ചു. സംസ്ഥാനത്തെ രാഷ്ട്രീയ വിശകലനങ്ങള് അഹമ്മദ് പട്ടേല് സോണിയക്ക് മുന്നില് അവതരിപ്പിക്കുന്നുണ്ട്.\nഅഹമ്മദ് പട്ടേല് പവാറിനെ നേരത്തെ കണ്ട് ഐക്യദാര്‍ഢ്യം അറിയിച്ചിരുന്നു. അതേസമയം എന്‍സിപി യോഗത്തില് 50 നേതാക്കള് പങ്കെടുത്തെന്നാണ് റിപ്പോര്‍ട്ട്. ഇതില് 13 പേര് എംഎല്‍സിമാരാണ്. അജിത് പവാര് അടക്കം 17 എംഎല്‍എമാരാണ് നിലവില് യോഗത്തില് നിന്ന് വിട്ടുനിന്നതെന്നാണ് സൂചന. അതല്ല വിമതപക്ഷത്ത് അജിത് പവാറും മറ്റ് മൂന്ന് പേരും മാത്രമാണ് ഉള്ളതെന്നും റിപ്പോര്‍ട്ടുകളുണ്ട്. പവാര് വിശദീകരണം നല്‍കി കഴിഞ്ഞു. അതുകൊണ്ട് അദ്ദേഹത്തെ അവിശ്വസിക്കേണ്ട കാര്യമില്ലെന്ന് രണ്‍ദീപ് സുര്‍ജേവാല പറഞ്ഞു.\nഅതേസമയം എന്‍സിപി നിയമസഭാ കക്ഷി നേതാവിന്റെ സ്ഥാനത്ത് നിന്ന് അജിത് പവാറിനെ മാറ്റിയിരിക്കുകയാണ്. എംഎല്‍എമാരുടെ യോഗത്തിലാണ് തീരുമാനമുണ്ടായത്. അജിത് പവാറിന് നേതൃത്വത്തില് നിന്ന് ഒരു സന്ദേശവും കൈമാറിയിട്ടുണ്ട്. എത്രയും പെട്ടെന്ന് ഉപമുഖ്യമന്ത്രി പദം രാജിവെക്കണമെന്നാണ് നിര്‍ദേശം. എന്നാല് അദ്ദേഹത്തിന് തിരിച്ചുവരാം. എന്നാല് താന് രാജിവെക്കണോ വേണ്ടയോ എന്ന കാര്യത്തില് കുറച്ച് സമയം കഴിഞ്ഞേ പ്രതികരിക്കൂ എന്നാണ് മറുപടി നല്‍കിയത്.\nഎന്‍സിപിയുടെ ഇനിയുള്ള കാര്യങ്ങള് ശരത് പവാറും ജയന്ത് പാട്ടീലും ചേര്‍ന്നാണ് നടത്തുക. അന്തിമ തീരുമാനം ഇവരുടേതായിരിക്കും. അതേസമയം ദിലീപ് വല്‍സെയാണ് പുതിയ നിയമസഭാ കക്ഷി നേതാവ്. ഇതിന് പിന്നാലെ ഇത് മാറ്റുമെന്നും സൂചനയുണ്ട്. നിലവില് നടക്കുന്ന യോഗത്തില് ജയന്ത് പാട്ടീലിന്റെ പേര് നിര്‍ദേശിച്ചെന്നാണ് സൂചന. ഇക്കാര്യം സ്ഥിരീകരിച്ചിട്ടില്ല. അതേസമയം സുപ്രീം കോടതിയില് ശിവസേന നല്‍കിയ ഹര്‍ജി ഇന്ന് പരിഗണിക്കില്ലെന്നാണ് സൂചന. ചീഫ് ജസ്റ്റിസ് എസ്എ ബോംബ്‌ഡെ ദില്ലിയില്ലെന്നാണ് സൂചന.\nsharat pawar congress uddhav thackeray shivsena bjp ncp മഹാരാഷ്ട്ര ശിവസേന ബിജെപി കോണ്‍ഗ്രസ് എന്‍സിപി ഉദ്ധവ് താക്കറെ\nno reason to doubt him congress reposes faith in sharat pawar\nStory first published: Saturday, November 23, 2019, 20:52 [IST]


എന്താണ് സാമ്പത്തിക സർവ്വേ? എന്തുകൊണ്ടാണ് ഇത് പ്രധാനമാകുന്നത്? – LUCA\nകൃഷ്ണമേനോൻ ഗവ. വനിതാ കോളേജ്, കണ്ണൂർ\nഎന്താണ് സാമ്പത്തിക സർവ്വേ?\nകേന്ദ്ര ധനകാര്യ മന്ത്രാലയത്തിന്റെ വാർഷിക രേഖയാണ് ഇക്കണോമിക് സർവ്വേ അഥവാ സാമ്പത്തിക സർവ്വേ. കഴിഞ്ഞ 12 മാസത്തെ സാമ്പത്തിക പുരോഗതിയും പ്രശ്നങ്ങളും അവലോകനം ചെയ്യുകയും സർക്കാർ അവതരിപ്പിച്ച പ്രധാന വികസന പദ്ധതികളുടെ പ്രകടനത്തെ വിലയിരുത്തപ്പെടുന്ന രേഖയാണിത്. പ്രധാന സാമ്പത്തിക സംഭവവികാസങ്ങൾ, സ്ഥൂല സാമ്പത്തിക ഘടകങ്ങൾ, പണപ്പെരുപ്പം, മറ്റു സാമ്പത്തിക ഘടകങ്ങൾ എന്നിവയെക്കുറിച്ച് സാമ്പത്തിക സർവ്വേ വിശദമായി ചർച്ച ചെയ്യുന്നു.\nകേന്ദ്ര സർക്കാരിന്റെ മുഖ്യ സാമ്പത്തിക ഉപദേഷ്ടാവായ കൃഷ്ണമൂർത്തി സുബ്രഹ്മണ്യൻ നേതൃത്വത്തിലുള്ള സംഘം റിപ്പോർട്ട് തയ്യാറാക്കി ധനകാര്യമന്ത്രിയുടെ അംഗീകാരത്തിന് ശേഷം പുറത്തിറക്കുന്നത്. ബജറ്റ് സമ്മേളനം ആരംഭിച്ചതിനു ശേഷം പാർലമെൻറിൽ അവതരിപ്പിക്കുന്ന ആദ്യ രേഖ ആയിരിക്കും സാമ്പത്തിക സർവ്വേ. 2020-21 സാമ്പത്തിക വർഷത്തെ കേന്ദ്ര ബജറ്റ് ധനകാര്യമന്ത്രി നിർമല സീതാരാമൻ ഫെബ്രുവരി ഒന്നിന് അവതരിപ്പിക്കുന്നതിനു മുമ്പ് ഒരു ദിവസം മുമ്പാണ് സർക്കാർ 2019-2020 വർഷത്തെ സാമ്പത്തിക സർവ്വേ പുറത്തിറക്കുന്നത്.\nഎന്തുകൊണ്ട് ഇത് പ്രാധാന്യമർഹിക്കുന്നു?\nസമഗ്രമായ രീതിയിൽ സ്ഥിതിവിവരകണക്കും വിശകലനവും നൽകിക്കൊണ്ട് സാമ്പത്തിക നയങ്ങളെ കുറിച്ച് പൗരന്മാരിൽ അവബോധം സൃഷ്ടിക്കുക എന്നതാണ് സാമ്പത്തിക സർവേയുടെ പ്രധാന ലക്ഷ്യം. കഴിഞ്ഞ ഒരു ഒരു വർഷത്തിനുള്ളിൽ സമ്പദ് വ്യവസ്ഥയുടെ അവസ്ഥ അവലോകനം ചെയ്യുന്നതിനായി സർക്കാർ അവതരിപ്പിച്ച വാർഷിക രേഖയാണ് സാമ്പത്തിക സർവ്വേ. സാമ്പത്തിക സർവ്വേ റിപ്പോർട്ട് കേന്ദ്രബജറ്റ് പോലെ തന്നെ പ്രധാനമാണ്. കാരണം സമ്പദ്‌വ്യവസ്ഥയെ മുന്നോട്ടുകൊണ്ടുപോകുന്ന പല പ്രധാന തീരുമാനങ്ങളുടെ ആമുഖം മാത്രമല്ല അതിനൊപ്പം കഴിഞ്ഞ വർഷങ്ങളിൽ വിവിധ മേഖലകളിലെ പ്രവർത്തനങ്ങൾ വിശദമായി സ്ഥിതിവിവരക്കണക്കുകളുടെ സഹായത്തോടെ വിലയിരുത്തുകയും ചെയ്യുന്നു.\nസാധാരണയായി സാമ്പത്തിക സർവ്വേ രണ്ടു വാല്യങ്ങളായി അവതരിപ്പിക്കുന്നു. ആദ്യത്തേത് സമ്പദ്വ്യവസ്ഥയുമായി ബന്ധപ്പെട്ട പ്രധാന പ്രശ്നങ്ങളെയും പരിഹാരങ്ങളെയും കുറിച്ചുള്ള ഒരു അവലോകനവും, മുഖ്യ സാമ്പത്തിക ഉപദേഷ്ടാവിനെൻറ അഭിപ്രായവും ഉൾക്കൊള്ളിക്കുന്നു. രണ്ടാമത്തേത് വിവിധ മന്ത്രാലയങ്ങളിൽ നിന്നുമുള്ള സ്ഥിതിവിവരക്കണക്ക് വിശകലനം ഉൾക്കൊള്ളുന്നു. കാർഷികമേഖലയുടെ പ്രകടനം,വ്യാവസായിക ഉത്പാദനം, അടിസ്ഥാനസൗകര്യങ്ങൾ, തൊഴിൽ, ഇറക്കുമതി, കയറ്റുമതി, വിദേശനാണ്യ കരുതൽ, ബജറ്റിനെ സംബന്ധിക്കുന്ന മറ്റു സാമ്പത്തിക ഘടകങ്ങൾ എന്നിവ സാമ്പത്തിക സർവ്വേയിൽ വിശകലനം ചെയ്യുന്നു.\nഇന്ത്യയുടെ ആദ്യത്തെ സാമ്പത്തിക സർവ്വേ 1950 -51 അവതരിപ്പിച്ചു. 1964 വരെ കേന്ദ്ര ബജറ്റിനെൻറ കൂടെയാണ് സാമ്പത്തിക സർവ്വേ അവതരിപ്പിച്ചത്. എന്നാൽ 1964 മുതൽ ഇത് വേർതിരിച്ച് ബജറ്റ് പ്രഖ്യാപനത്തിന് മുമ്പായി അവതരിപ്പിക്കുന്നു. 2015 മുതൽ സാമ്പത്തിക സർവ്വേ രണ്ട് ഭാഗങ്ങളായി തിരിച്ചിരിക്കുന്നു. ഒരുഭാഗം സമ്പദ്‌വ്യവസ്ഥയുടെ വ്യാഖ്യാനത്തെ ഉൾക്കൊള്ളുകയും മറ്റൊരുഭാഗം പ്രധാന സാമ്പത്തിക സ്ഥിതിവിവര കണക്കുകൾ വിലയിരുത്തുന്നു.\nമുൻകാലങ്ങളിൽ സാമ്പത്തിക സർവ്വേ ചിലപ്പോൾ ചില സുപ്രധാന വിഷയങ്ങൾക്ക് പ്രാധാന്യം നൽകിയിരുന്നു. കാലാവസ്ഥ വ്യതിയാനത്തിന് സ്വാധീനം, ലിംഗ സമത്വത്തിന് കുറിച്ചുള്ള സമീപനം എന്നിവ. ഉദാഹരണമായി 2018-19 വർഷത്തെ സാമ്പത്തിക സർവ്വേ ലിംഗപരമായ വിഷയങ്ങളിൽ പ്രാധാന്യം നൽകി പിങ്ക് നിറത്തിൽ ആയിരുന്നു തയ്യാറാക്കിയത്.\nമിക്കപ്പോഴും സാമ്പത്തിക സർവ്വേ കേന്ദ്രബജറ്റിൻറ നയമാർഗ്ഗനിർദ്ദേശമായി പ്രവർത്തിക്കുന്നു. എന്നിരുന്നാലും അതിൻറെ ശുപാർശകൾ കേന്ദ്രസർക്കാരിനെ ബാധിക്കുന്നില്ല. മിക്കപ്പോഴും സർവ്വേയിൽ അവതരിപ്പിച്ച ശുപാർശകൾ ബജറ്റിനെ നിർദേശങ്ങളായി കാണാറില്ല. എന്നിരുന്നാലും ഈ സാമ്പത്തിക സർവ്വേ റിപ്പോർട്ട് സാമ്പത്തിക വിദഗ്ധർ, നയരൂപീകരണ മേഖലയിലുള്ളവർ, സർക്കാർ ഏജൻസികൾ, ബിസിനസ് മേഖലയിലെ വിദഗ്ധർ, ഗവേഷകർ, വിദ്യാർഥികൾ മാധ്യമങ്ങൾ തുടങ്ങി ഇന്ത്യയിലെ സമ്പദ്‌വ്യവസ്ഥയുടെ വികസനത്തിൽ താൽപ്പര്യമുള്ള എല്ലാവർക്കും ഉപയോഗപ്രദമാണെന്നാണ് സർക്കാർ കണക്കാക്കുന്നത്.\nഇത്തവണത്തെ സാമ്പത്തിക സര്‍വേ വലിയ ശ്രദ്ധ നേടുമെന്നുറപ്പാണ്. രാജ്യം നേരിടുന്ന സാമ്പത്തിക മാന്ദ്യം കണക്കുകളിലൂടെ എത്രകണ്ട് വ്യക്തമാകും എന്നാണ് ഏവരും നോക്കുന്നത്. പ്രത്യേകിച്ച് അന്തരാഷ്ട്ര സ്ഥാപനങ്ങള് വളര്‍ച്ചാ നിരക്ക് 4.8 ശതമാനമായി കുറയും എന്ന് നിരീക്ഷിച്ച സാഹചര്യത്തില്.\nസാമ്പത്തിക സര്‍വ്വേ 2019-2020 https://www.indiabudget.gov.in/economicsurvey/\neconomic survey, സാമ്പത്തിക സര്‍വേ


മൊബൈല് ടവറിന്റെ വസ്തുനികുതി ലഭിക്കാതെ പഞ്ചായത്തുകള് ്\nThu Apr 25 2019 17:52:11 GMT+0530 (IST)\nഎം വി വീരാവുണ്ണി\nപട്ടാമ്പി: മൊബൈല് ടവറുകളുടെ വസ്തു നികുതി ലഭിക്കാതെ തദ്ദേശ സ്വയംഭരണ സ്ഥാപനങ്ങള്. മാര്‍ച്ച് 31നകം എല്ലാ നികുതികളും പിരിച്ചിരിക്കണമെന്ന് സംസ്ഥാന പഞ്ചായത്ത് ഡയറക്ടരുടെ കര്‍ശന നിര്‍ദേശം നല്‍കിയിരിക്കുകയാണ്. പട്ടാമ്പി താലൂക്കിലെ 15 പഞ്ചായത്തുകളില് 12 എണ്ണത്തിലും വിവിധയിടങ്ങളിലായി ടവറുകള് പ്രവര്‍ത്തിക്കുന്നുണ്ട്.\nഎന്നാല്, സ്ഥലങ്ങളുടെ വസ്തു നികുതിയില് 60 ശതമാനത്തിലധികം ഇതുവരെ ലഭിച്ചിട്ടില്ലെന്ന് ബന്ധപ്പെട്ടവര് പറയുന്നു. 10,000 മുതല് 25,000 രൂപവരെ നികുതിയനത്തില് ഓരോ സര്‍വീസ് പ്രൊവൈഡറും അടക്കാനുണ്ട്. നികുതി രണ്ട് ഘഡുക്കളായി അടയ്ക്കാനുള്ള സൗകര്യവും സര്‍ക്കാര് നല്‍കിയിട്ടുണ്ടെങ്കിലും ഇതും പാലിക്കപ്പെടുന്നില്ല.\nവര്‍ഷങ്ങള്‍ക്ക് മുമ്പ് സ്ഥലമുടമയുമായി മൊബൈല് കമ്പനികള് ഉണ്ടാക്കിയ കരാറാണ് ഇപ്പോള് വില്ലനാകുന്നത്. ചില കമ്പനികള് പ്രതിമാസവും മറ്റു ചിലത് മൂന്നു മാസത്തിലൊരിക്കലുമാണ് വാടക നല്‍കാന് കരാറാക്കിയിട്ടുള്ളത്. വര്‍ഷത്തിലൊരിക്കല് വാടക നല്‍കുന്ന കമ്പനികളുമുണ്ട്. കരാര് പ്രകാരമുള്ള വാടകത്തുകയില് നിന്ന് വസ്തു നികുതി നല്‍കണമെന്നാണ് മൊബൈല് ഫോണ് കമ്പനി അധികൃതര് പറയുന്നത്. എന്നാല് മുന് കാലങ്ങളില് മൊബൈല് കമ്പനികള് നികുതി നല്‍കിയിരുന്നത് കൊണ്ട് അവരില്‍നിന്ന് തന്നെ നികുതി പിരിച്ചെടുക്കാനാണത്രേ സ്ഥലയുടമകള് പറയുന്നത്. തദ്ദേശ സ്വയംഭരണ സ്ഥാപനങ്ങള് രണ്ട് കൂട്ടര്‍ക്കും നോട്ടീസ് നല്‍കിയിയിട്ടും യാതൊരു മറുപടിയും ലഭിച്ചില്ലെന്ന് ഒരു ഗ്രാമ പഞ്ചായത്ത് സെക്രട്ടറി പറഞ്ഞു. അതേസമയം മുന്‍കാലങ്ങളില് മൊബൈല് ഫോണ് കമ്പനികള് വളരെ ലാഭത്തിലാണ് പ്രവൃത്തിച്ചിരുന്നതെന്നും തുടര്‍ന്ന് ജിയോയുടെ വരവോടെ പല കമ്പനികളും ഇപ്പോള് നഷ്ടത്തിലാണ് പ്രവര്‍ത്തിക്കുന്നതെന്നും അതുകൊണ്ട് തന്നെ ടവര് നില്‍ക്കുന്ന സ്ഥലത്തിന്റെ വാടക നല്‍കാന് തല്‍ക്കാലം തങ്ങള്‍ക്ക് സാധ്യമല്ലെന്നുമാണ് മൊബൈല്‍ദാതാക്കളുടെ നിലപാട്.\nടവറുകളില് നിന്ന് നികുതിയിനത്തില് ലക്ഷക്കണക്കിന് രൂപ പിരിഞ്ഞു കിട്ടിയ പഞ്ചായത്തുകളാണ് ഇപ്പോള് വെട്ടിലായിയിരിക്കുന്നത്. റജിസ്റ്റര് നോട്ടീസയച്ചിട്ടും പ്രതികരിക്കാത്തവര്‍ക്കെതിരെ ജപ്തി നടപടികള് പൂര്‍ത്തിയാക്കാന് റവന്യു വകുപ്പിനെ സമീപിച്ചിരിക്കയാണ് പഞ്ചായത്തുകള്. അതിനു പുറമെ ടവറിലേക്കുളള വൈദ്യുതി വിതരണം നിര്‍ത്തി വെച്ച് മൊബൈല് കമ്പനികളെ സമ്മര്‍ദത്തിലാക്കി ടാക്‌സടപ്പിക്കാനുളള ശ്രമവും നടക്കുന്നുണ്ട്.


ലേഖകൻ :- നിരക്ഷരൻ at 06:27\nശ്രീ 11 January 2008 at 10:17\nഹഹ... അറിയാതെ ചിരിച്ചു പോയി.\nയാരിദ്|~|Yarid 11 January 2008 at 11:15\nനിരക്ഷരകുക്ഷി ആളു കൊള്ളാമല്ലൊ, ആളത്ര നിരക്ഷരനല്ല....... ;)\nപ്രയാസി 11 January 2008 at 14:26\nGopan | ഗോപന് 11 January 2008 at 17:53\nപ്രിയ ഉണ്ണികൃഷ്ണന് 11 January 2008 at 17:57\nകുഞ്ഞായി | kunjai 11 January 2008 at 18:23\nദിലീപ് വിശ്വനാഥ് 12 January 2008 at 01:52\nപപ്പൂസ് 12 January 2008 at 08:54\nനിരക്ഷരോ... ആത്മകഥച്ചുവണ്ടല്ലോ... സത്യം പറ. :)\nഗീത 12 January 2008 at 19:20\nരാമചന്ദ്രന് വെള്ളിനേഴി 13 January 2008 at 05:16\nSharu (Ansha Muneer) 13 January 2008 at 05:36\nസത്യത്തില് ഈ ഷേണായി നിരക്ഷരന് തന്നെ അല്ലെ?ഞാന് ഓടി!!! കൊള്ളാം...\nGiri 13 January 2008 at 07:10\nGreat...I should request SU Shenoy to read this... Hahaha\nsindu 13 January 2008 at 07:59\ni agree to sree's comments.\nനിരക്ഷരൻ 13 January 2008 at 09:13\nവഴി പോക്കന് :-)\nപ്രയാസി :-) ആദ്യമായിട്ടൊരാളെങ്കിലും സമ്മതിച്ചല്ലോ ഞാന് നിരക്ഷരനാണെന്ന് . വളരെ സന്തോഷം.\nപ്രിയ ഉണ്ണികൃഷ്ണന് :-)\nരാമചന്ദ്രന് വെള്ളിനേഴി :-) മലയാളം പരീക്ഷയുടെ ദിവസം ഷേണായി ഇതിലും വലുതെന്തെങ്കിലും ഒപ്പിച്ചോ എന്ന് ആര്‍ക്കറിയാം!!\nഷാരൂ :-) അത്മകഥാംശമുള്ള കുറിപ്പുകള് എഴുതി എഴുതി, ഇപ്പൊ ആര്‍ക്കും എന്നെ തീരെ വിശ്വാസം ഇല്ലാത്ത അവസ്ഥയായിരിക്കുന്നു. ങ്ങാ... ബൂലോകവിധി എന്നല്ലാതെ എന്തുപറയാന് :-( :-(\nഗിരി :-)(ശേഷഗിരി ഡി.ഷേണായ്) - എങ്ങിനെ നന്ദി പറയണം എന്നെനിക്കറിയില്ല. ബൂലോകരെല്ലാം കൂടെ ഇതെന്റെ തലയ്ക്ക് വെച്ചുകെട്ടാനുള്ള പരിപാടിയായിരുന്നു. തക്കസമയത്ത് വന്ന് രക്ഷിച്ചതിനാണ് നന്ദി പറഞ്ഞത്. ഇനി ഈ വിവരം പോയി ഇളേച്ഛനോട് പറഞ്ഞുകൊടുത്തിട്ട് കുഴപ്പമൊന്നുമുണ്ടാക്കല്ലേ മാഷേ. എനിക്ക് ഇടയ്ക്കൊക്കെ വൈറ്റില വഴിയൊക്കെ പോകാനുള്ളതാ.\nഉഗാണ്ട രണ്ടാമന് 13 January 2008 at 12:48\nrnambiar 14 January 2008 at 16:41\nsomeoneelse used this question to answer another mystery....he did the cross-section analysis in his own way and the answer was published to his obedient followers..and the acronym passed the test of history.. That was A.C.P\nSatheesh Haripad 14 January 2008 at 18:02\nഹരിശ്രീ 15 January 2008 at 07:51\nകൊച്ചുമുതലാളി 15 January 2008 at 10:13\nതറവാടി 16 January 2008 at 15:49\ncartoonist sudheer 17 January 2008 at 14:44\nഷേണായി അസ്സലായി....എന്റെ പഴയ കഥ ഓര്‍ത്തു..\nചന്തു 17 January 2008 at 17:41\narunraj 18 January 2008 at 15:40\nസ്നേഹതീരം 19 January 2008 at 07:12\nമന്‍സുര് 21 January 2008 at 16:46\nmidhun raj kalpetta 22 January 2008 at 13:04\nAkhilesh 26 January 2008 at 06:23\nEthu kollam....Ethu St:Mary's'l aaayirunno?\nനിരക്ഷരൻ 22 February 2008 at 09:55\nഉഗാണ്ട രണ്ടാമന് :-) ഷേണായി ഇപ്പോള് വിജയാ ബാങ്ക് മാനേജരാ, വൈറ്റിലയില്.ഗിരിയുടെ കമന്റ് കണ്ടില്ലേ? ഗിരിയുടെ ഇളേച്ഛനാ കക്ഷി.\nവല്ല്യച്ഛാ :-) ആ കഥകളൊന്നും ഓര്‍മ്മിപ്പിക്കല്ലേ. അതൊക്കെ എഴുതി പോസ്റ്റ് ചെയ്യാന് ഇനിയൊരു ജന്മം കിട്ടിയാലും മതിയാകില്ല.\nകൊച്ചുമുതലാളീ :-) ആ ഷേണായിയുടെ ഇപ്പോഴത്തെ കാര്യം ഞാന് മുകളില് എഴുതിയിട്ടുണ്ട്.\nസുധീര് ജി :-) എന്താണാ പഴയ കഥ ?\nമിധുന് രാജേ :-) കൊള്ളാം, പോരാ, അടിപൊളി എന്നൊക്കെ പറഞ്ഞതില്, ഏതാണ് ഞാന് എടുക്കേണ്ടത് ? ശരി, ഞാന് ‘പോരാ‘ തന്നെ എടുക്കുന്നു. ഇനി കൂടുതല് നന്നാക്കാന് ശ്രമിക്കാം.\nഅഖിലേഷ് :-) ഏത് സ്കൂളാണെന്നൊന്നും എനിക്കറിയില്ല. ഇത് എന്റെ കഥയല്ല മാഷേ. എന്റെ സുഹൃത്ത് ശേഷഗിരിയുടെ ഇളേച്ഛന്റെ കഥയാ.\nസതീഷ്, ഹരിശ്രീ, ചന്തു, മാച്ചൂസ്, സ്നേഹതീരം, തറവാടി, മന്‍സൂര്....നന്ദി.\nanEEEsh6January 2009 at 09:53\nആത്മകഥ വളരെ നന്നായിരിക്കുന്നു ...


ചൂണ്ടയില് കുടുങ്ങിയ വമ്പനെക്കണ്ട് ഭയന്നു; തുറന്ന് വിട്ടിട്ടും വൃദ്ധനെ വേട്ടയാടി ഭീകരന്\nNorth Queensland, First Published 19, Sep 2019, 3:19 PM IST\nചൂണ്ടയില് കുടുങ്ങിയ മത്സ്യത്തെ തിന്നുന്നതിന് ഇടയില് മുതലയുടെ വായില് ചൂണ്ട കുരുങ്ങിയതാവുമെന്നാണ് കരുതുന്നത്. ചൂണ്ടവള്ളി അയച്ച് കൊടുത്തിട്ടും ചെറുബോട്ടിന് പിന്നാലെ നീന്തുന്ന മുതലയുടെ ചിത്രങ്ങള് വൈറലാവുന്നു\nക്വീന്‍സ്‍ലന്‍ഡ്(ഓസ്ട്രേലിയ): ചൂണ്ടയില് കുടുങ്ങിയ വന് മത്സ്യത്തെ കണ്ട് ഭയന്ന് വൃദ്ധന്. ഓസ്ട്രേലിയയിലെ ക്വീന്‍സ്‍ലന്‍ഡില് കടലില് ചെറുവള്ളത്തില് മീന്‍പിടിക്കാനിറങ്ങിയ വൃദ്ധന്‍റെ ചൂണ്ടയിലാണ് മുതല കുടുങ്ങിയത്. മുഴു(കാറ്റ് ഫിഷ്) മത്സ്യം ആവുമെന്ന ധാരണയിലാണ് ചൂണ്ട വലിച്ച് കയറ്റിയതെന്ന് വൃദ്ധന് പറയുന്നു.\nചൂണ്ടയില് കുടുങ്ങിയ മത്സ്യത്തെ തിന്നുന്നതിന് ഇടയില് മുതലയുടെ വായില് ചൂണ്ട കുരുങ്ങിയതാവുമെന്നാണ് കരുതുന്നത്. ചൂണ്ടവള്ളി അയച്ച് കൊടുത്തിട്ടും ചെറുബോട്ടിന് പിന്നാലെ നീന്തുന്ന മുതലയുടെ ചിത്രങ്ങള് വൃദ്ധനൊപ്പമുണ്ടായിരുന്നയാളാണ് എടുത്തത്.\nപോകാന് അനുവദിച്ചിട്ടും പോകാതെ ചൂണ്ടയില് കുടുങ്ങിയ ഭീകരന് എന്ന കുറിപ്പോടെയാണ് ദൃശ്യങ്ങള് പങ്കുവച്ചിട്ടുള്ളത്. മുതലയുടെ ശല്യം വളരെ രൂക്ഷമാണ് ഈ മേഖലയില്. കഴിഞ്ഞദിവസം റോഡിലെ വെള്ളത്തില് കയറിക്കിടക്കുന്ന മുതലകള്‍ക്കിടയില് വിനോദ സഞ്ചാരികളുടെ കാര് കുടുങ്ങിയത് സമൂഹമാധ്യമങ്ങളില് വന് പ്രചാരണം നേടിയിരുന്നു.\nLast Updated 19, Sep 2019, 3:19 PM IST


Profile of Malayalam Actor KPAC Sunny\nആദ്യചിത്രത്തിന്റെ വർഷം 1961\nഅഭിനയിച്ച ചിത്രങ്ങൾ 129\nപുറത്തിറങ്ങിയ ചിത്രങ്ങൾ 129\nകൂടുതൽ അഭിനയിച്ച ചിത്രങ്ങളുടെ സംവിധായകൻ ജോഷി\nചവറയിലെ കേരള മിനറല്‍സ് സൂപ്പര്‍വൈസര് ജേക്കബിന്റെ അഞ്ചു് മക്കളില് ഏക മകനായി സണ്ണി 1934ല് ജനിച്ചു. ചവറ ഇംഗ്ലീഷ് മീഡിയം ഹൈസ്ക്കൂളിലും ഫാത്തിമാ മാതാ കോളേജിലുമായി വിദ്യാഭ്യാസം പൂര്‍ത്തിയാക്കി. സ്ക്കൂളില് പഠിക്കുമ്പോഴേ നാടകങ്ങളില് അഭിനയിക്കുമായിരുന്നു സ്നേഹം അനശ്വരമാണു് എന്ന പേരില് ഒരു നാടകം എഴുതിക്കൊണ്ടു് സ്ക്കൂളില് പ്രശസ്തനായ സണ്ണി ഗായകനായും ശ്രദ്ധേയനായി.\nകോളേജില് പഠിക്കുമ്പോള് ആര്‍ട്ട്സ് ക്ലബ്ബ് സെക്രട്ടറിയായിരുന്നു. പിന്നീടു് കലാനിലയത്തില് ചേര്‍ന്നു.\n1964ല് സംസ്ഥാന ചെറുകിട വ്യവസായ വികസന കോര്‍പ്പറേഷനില് അക്കൗണ്ടന്റായി ഉദ്യോഗത്തിലിരിക്കുമ്പോഴും നാടകങ്ങളില് അഭിനയിക്കാന് സണ്ണി സമയം കണ്ടെത്തി. ആറ്റിങ്ങള് ദേശാഭിമാനി, കെ പി എ സി, നാഷണല്, നളന്ദ, വയലാര് നാടകവേദി തുടങ്ങിയ സമിതികളില് പ്രവര്‍ത്തിച്ചിട്ടുണ്ടു്.\nശങ്കരന് നായര് സംവിധാനം ചെയ്ത മധുവിധുവാണു് ആദ്യചിത്രം. തൊഴിലാളി നേതാവിനെയാണു് സണ്ണി ഇതില് അവതരിപ്പിച്ചതു്. തുടര്‍ന്നു് സുബ്രഹ്മണ്യം സംവിധാനം ചെയ്ത കൊച്ചനിയത്തിയില് അഭിനയിച്ചു. നീലക്കണ്ണുകളില് അഭിനയിച്ചതെടെ നാടകാഭിനയം മതിയാക്കി.\n2006ല് അന്തരിച്ചു. മേഴിസിയാണു് ഭാര്യ. രണ്ടു് മക്കള് ദീപ, രൂപ.\nലഭ്യമായ സിനിമകള് : 130\nഅനാവരണം 1976 ചെറുപുഷ്പം ഫിലിംസ് എ വിന്‍സന്റ്\nമുഹൂര്‍ത്തങ്ങള് 1977 പീപ്പിൾ കമ്പയിൻസ് പി എം ബെന്നി\nഇന്ദ്രധനുസ്സു് 1979 സിജി മാർകോസ് കെ ജി രാജശേഖരന്\nതാറാവ് 1981 എൻ കെ രാമചന്ദ്രൻ,എൻ പ്രേംകുമാർ ജേസി\nഎന്റെ ശത്രുക്കൾ [പോരാട്ടം] 1982 അമർദീപ് ഫിലിംസ് എസ് ബാബു\nതുറന്ന ജയിൽ 1982 തോം സബാസ്റ്യൻ ശശികുമാര്\nസ്വാമി ശ്രീ നാരായണ ഗുരു 1986 ഡോ എല് സലിം കൃഷ്ണസ്വാമി\nഇന്‍ക്വിലാബിന്റെ പുത്രി 1988 പുരുഷന് ആലപ്പുഴ ജയദേവന്\nവിട പറയാന് മാത്രം 1988 ടി ബി സി പ്രസന്റ്സ് പി കെ ജോസഫ്\nഒന്നാം മുഹൂര്‍ത്തം 1991 കെ വി ജോർജ്ജ് റഹീം ചെലവൂര്\nനഗരത്തില് സംസാരവിഷയം 1991 ചങ്ങനാശ്ശേരി ബഷീർ തേവലക്കര ചെല്ലപ്പന്\nപ്രിയപ്പെട്ട കുക്കു 1992 വി വർഗ്ഗീസ് സുനില്\nവെൽകം ടു കൊടൈക്കനാൽ 1992 ഹമീദ് അനിൽ കുമാർ,ബാബു നാരായണന്\nഈശ്വരമൂര്‍ത്തി ഇൻ 1993 പ്രദീപ് ഗോമസ്സ്\nസൈന്യം 1994 തിരുപ്പതി ചെട്ടിയാര്,അമ്പു ജോഷി\nചാണക്യ സൂത്രങ്ങൾ 1994 മോഹൻ ആശ്രാമം,മുരളി തിരുവല്ല സോമനാഥന്\nഭരണകൂടം 1994 വി വർഗ്ഗീസ് സുനില്\n5 ഫിംഗര്‍സ് 2005 സജി നന്ത്യാട്ട് സഞ്ജീവ് രാജ്


ആധുനിക തിരുവിതാംകൂർ - PSC Study Materials in Malayalam\nHome Kerala History Timeline ആധുനിക തിരുവിതാംകൂർ\nആധുനിക തിരുവിതാംകൂർ നാൾവഴി (Modern Travancore)\nഎ.ഡി 1729: മാർത്താണ്ഡവർമ തിരുവിതാംകൂർ ഭരണാധികാരിയായി. നിരവധി സമാന്തരസ്വരൂപങ്ങളെ യുദ്ധത്തിൽ തോൽപ്പിച്ച് അവ സ്വന്തം രാജ്യത്ത് ലയിപ്പിച്ച് വിസ്തൃതമാക്കിയ ഇദ്ദേഹത്തെ 'ആധുനിക തിരുവിതാംകൂറിന്റെ സ്ഥാപകനായി' വിശേഷിപ്പിക്കുന്നു.\n1741: കുളച്ചൽ യുദ്ധത്തിൽ മാർത്താണ്ഡവർമ്മ ഡച്ചുകാരെ തോൽപ്പിച്ചു. ആദ്യമായാണ് ഒരു യൂറോപ്യൻ ശക്തി ഏഷ്യയിലെ ഒരു ഭരണാധികാരിക്കു മുമ്പിൽ മുട്ടുകുത്തിയത്. ഡച്ചുസേനയിലെ മികച്ച സൈനികരെ മാർത്താണ്ഡവർമ്മ തന്റെ സൈന്യത്തിൽ ചേർക്കുകയും അവരെ ഉപയോഗിച്ച് തിരുവിതാംകൂർ സൈന്യത്തെ യൂറോപ്യൻമാതൃകയിൽ പരിഷ്‌കരിക്കുകയും ചെയ്തു. ഡച്ചു ക്യാപ്റ്റനായിരുന്ന ഡിലനോയ് തിരുവിതാംകൂറിലെ 'വലിയ കപ്പിത്താനായി' ഉയർന്നു.\n1750: മാർത്താണ്ഡവർമ്മയുടെ തൃപ്പടിദാനം. ഇതിലൂടെ ഇദ്ദേഹം രാജ്യം തന്റെ കുലദൈവമായ ശ്രീപത്മനാഭനു സമർപ്പിക്കുകയും 'ശ്രീപത്മനാഭദാസൻ' എന്ന സ്ഥാനപ്പേരോടെ ഭരണനിർവഹണം നിർവഹിക്കുമെന്നും പ്രഖ്യാപിച്ചു. ഇതേ വർഷം മാർത്താണ്ഡവർമ്മ വടക്കുംകൂർ കീഴടക്കി.\n1758: മാർത്താണ്ഡവർമ്മ അന്തരിച്ചു. കാർത്തിക തിരുനാൾ ബാലരാമവർമ പിൻഗാമിയായി. ടിപ്പുവിന്റെ പടയോട്ടക്കാലത്ത് മലബാറിൽ നിന്നും പലായനം ചെയ്ത രാജകുടുംബാംഗങ്ങളുൾപ്പടെയുള്ളവർക്ക് ഇദ്ദേഹം ധാർമികബോധത്തോടെ അഭയം നൽകിയതിനാൽ 'ധർമ്മരാജാവ്' എന്നറിയപ്പെട്ടു.\n1789: രാജാ കേശവദാസൻ തിരുവിതാംകൂർ ദിവാൻ. 'ദളവ' എന്ന സ്ഥാനപ്പേര് ദിവാനാക്കി മാറ്റിയത് കേശവദാസൻ ആണ്. ദിവാൻ എന്നറിയപ്പെട്ട തിരുവിതാംകൂറിലെ ആദ്യ ഭരണാധികാരിയാണിദ്ദേഹം. മോർണിങ്‌ടൺ പ്രഭു 'രാജാ' ബഹുമതി നൽകിയപ്പോൾ അത് സ്വീകരിച്ച് വിനയപൂർവം തന്റെ പേരിനൊപ്പം 'ദാസൻ' എന്ന് അദ്ദേഹം കൂട്ടിച്ചേർത്തു. ആലപ്പുഴയെ തുറമുഖ പട്ടണമായി വികസിപ്പിച്ചതും തിരുവനന്തപുരത്ത് ചാലക്കമ്പോളം സ്ഥാപിച്ചതും രാജാ കേശവദാസനാണ്.\n1829: തിരുവിതാംകൂറിൽ സ്വാതിതിരുനാൾ രാജാവിന്റെ സ്ഥാനാരോഹണം. ജനിക്കുന്നതിനു മുമ്പു തന്നെ രാജ്യത്തിൻറെ അടുത്ത ഭരണാധികാരിയെന്ന് തീരുമാനിക്കപ്പെട്ടതിനാൽ 'ഗർഭശ്രീമാൻ' എന്നറിയപ്പെട്ടു.\n1846: സ്വാതിതിരുനാൾ അന്തരിച്ചു. ദക്ഷിണഭോജനെന്നറിയപ്പെട്ട അദ്ദേഹത്തിന്റെ ഭരണകാലം 'ആധുനിക തിരുവിതാംകൂറിന്റെ സുവർണകാലം' എന്ന് വിശേഷിപ്പിക്കപ്പെടുന്നു.\n1859: കേരളത്തിലെ ആദ്യത്തെ കയർ ഫാക്ടറിയായ 'ഡാറാസ് മെയിൽ' ആലപ്പുഴയിൽ ജെയിംസ് ഡാറ സ്ഥാപിച്ചു.\n1877: മെയിൽ സെൻട്രൽ റോഡിന്റെ പണി തീർന്നു. തിരുവനന്തപുരം മുതൽ അങ്കമാലി വരെ നീളുന്ന ഈ പാത ഇപ്പോൾ സ്റ്റേറ്റ് ഹൈവേ നമ്പർ - 1 എന്ന് അറിയപ്പെടുന്നു.\n1889: 'ആയുർവേദ പാഠശാല' എന്ന പേരിൽ കേരളത്തിലെ ആദ്യത്തെ ആയുർവേദ കോളേജ് തിരുവനന്തപുരത്ത് സ്ഥാപിതമായി. പിൽക്കാലത്ത് സംസ്കൃത കോളേജായ സംസ്കൃത ഹൈസ്കൂളും പ്രവർത്തനമാരംഭിച്ചത് ഇതേ വർഷമാണ്.\n1990: ബ്രിട്ടീഷ് വൈസ്രോയി കഴ്‌സൺ പ്രഭുവിന്റെ തിരുവിതാംകൂർ സന്ദർശനം. തിരുവിതാംകൂർ സന്ദർശിച്ച ആദ്യത്തെ വൈസ്രോയി ഇദ്ദേഹമാണ്. ആലപ്പുഴയെ 'കിഴക്കിന്റെ വെനീസ്' എന്ന് വിശേഷിപ്പിച്ചത് കഴ്‌സണാണ്.\n1901: തിരുവനന്തപുരത്തുനിന്ന് കെ.രാമകൃഷ്ണപിള്ളയുടെ പത്രാധിപത്യത്തിൽ 'കേരള പഞ്ചിക' മാസിക ആരംഭിച്ചു.\n1904: എസ്.എൻ.ഡി.പി യോഗത്തിന്റെ മുഖപത്രമായി തിരുവനന്തപുരത്തുനിന്ന് കുമാരനാശാൻ പത്രാധിപരായി 'വിവേകോദയം' ദ്വൈമാസികയായി ആരംഭിച്ചു.\n1905: തിരുവനന്തപുരത്തിനടുത്ത് അഞ്ചുതെങ്ങിൽ പ്രസ് സ്ഥാപിച്ച് വക്കം മുഹമ്മദ് അബ്ദുൽ ഖാദർ മൗലവി 'സ്വദേശാഭിമാനി' പത്രം ആരംഭിച്ചു. ആദ്യ പത്രാധിപർ ചിറയിൻകീഴ് സി.പി.ഗോവിന്ദപിള്ള.\n1906: കെ.രാമകൃഷ്ണപിള്ള 'സ്വദേശാഭിമാനി'യുടെ പത്രാധിപരായി.\n1907: അധഃകൃതരുടെ സാമൂഹിക സാമ്പത്തിക വിദ്യാഭ്യാസ രംഗങ്ങളിലെ ഉന്നതി ലക്ഷ്യമാക്കി അയ്യൻകാളിയുടെ നേതൃത്വത്തിൽ തിരുവനന്തപുരത്തിനടുത്തുള്ള വെങ്ങാനൂരിൽ 'സാധുജനപരിപാലനസംഘം' രൂപം കൊണ്ടു.\n1910: സ്വദേശാഭിമാനി കെ. രാമകൃഷ്ണപിള്ളയെ നാടുകടത്തി (സെപ്റ്റംബർ 26). പത്രം നിരോധിച്ച് പ്രസ്സും ഉപകരണങ്ങളും കണ്ടുകെട്ടി. രാജാധികാരത്തെ ചോദ്യംചെയ്യുകയും പൗരാവകാശങ്ങൾക്കുവേണ്ടി വാദിക്കുകയുംചെയ്ത 'സ്വദേശാഭിമാനി'യുടെ താളുകളിൽ സർക്കാരിന്റെ അഴിമതിയും ഭരണവൈകല്യങ്ങളും വിമർശന വിധേയമാക്കിയതായിരുന്നു രാമകൃഷ്ണപിള്ള ചെയ്ത കുറ്റം.\n1911: സി.വി.കുഞ്ഞിരാമന്റെ നേതൃത്വത്തിൽ ആലൂർ എസ് പത്മനാഭപ്പണിക്കർ പത്രാധിപരായി മയ്യനാട്ടുനിന്ന് 'കേരള കൗമുദി' വാരികയായി ആരംഭിച്ചു.\n1912: കമ്മ്യൂണിസത്തിന്റെ ആചാര്യനായ കാൾ മാർക്സിനെക്കുറിച്ച് ഇന്ത്യൻ ഭാഷയിൽ ആദ്യമായി മലയാളത്തിൽ പുസ്തകമിറങ്ങി. സ്വദേശാഭിമാനി കെ.രാമകൃഷ്ണപിള്ളയുടെ 'കാൾ മാർക്സ്'\n1914: മന്നത്ത് പദ്മനാഭന്റെ നേതൃത്വത്തിൽ നായർ സർവീസ് സൊസൈറ്റിയുടെ ആദ്യരൂപമായ 'നായർ ഭൃത്യജനസംഘം' ചങ്ങനാശ്ശേരി പെരുന്നയിലുള്ള മന്നത്തുഭവനിൽ രൂപംകൊണ്ടു. ആദ്യ പ്രസിഡന്റ് കെ.കേളപ്പൻ, മന്നം ആദ്യ സെക്രട്ടറി (ഒക്ടോബർ 31).\n1915: അയ്യൻകാളിയുടെ നേതൃത്വത്തിൽ ഊരുട്ടമ്പലം ലഹള (തൊണ്ണൂറാമാണ്ട് ലഹള). അതേവർഷം കൊല്ലത്ത് പെരിനാട്ടിൽ അയ്യൻകാളിയുടെ നേതൃത്വത്തിൽ 'കല്ലുമാല സമരം' നടന്നു.\n1916: സ്വദേശാഭിമാനി കെ. രാമകൃഷ്ണപിള്ള അന്തരിച്ചു. 1910-ൽ തിരുവിതാംകൂറിൽ നിന്ന് നാടുകടത്തപ്പെട്ട അദ്ദേഹം ഭാര്യയുമൊന്നിച്ച് മദ്രാസ്, പാലക്കാട് പ്രദേശങ്ങളിൽ സഞ്ചരിച്ചശേഷം കണ്ണൂരിൽ താമസമാക്കി. അദ്ദേഹമെഴുതിയ 'വൃത്താന്ത പത്രപ്രവർത്തനം' മലയാളത്തിലെ, പത്ര പ്രവർത്തനത്തെക്കുറിച്ചെഴുതിയ ആദ്യ കൃതിയാണ്.\n1918: 1891-ൽ 'മാർത്താണ്ഡവർമ്മ'യും 1913-ൽ 'ധർമരാജ'യും രചിച്ച സി.വി.രാമൻപിള്ള തിരുവിതാംകൂർ രാജകുടുംബത്തെ പശ്ചാത്തലമാക്കിയുള്ള തന്റെ മൂന്നാമത്തെ നോവലായ 'രാമരാജ ബഹാദൂറി'ന്റെ ഒന്നാംഭാഗം രചിച്ചു. രണ്ടാം ഭാഗം 1919-ലാണ് പുറത്തുവന്നത്.\n1919: തിരുവിതാംകൂറിൽ സാംബവർ സംഘം രൂപം കൊണ്ടു. പറയർ സമർപ്പിച്ച നിവേദനപ്രകാരം ശ്രീമൂലം തിരുനാൾ രാജാവാണ് തമിഴ്‌നാട്ടിലെ ശിവഭക്തരായ പറയർക്കുള്ള 'സാംബവർ' എന്ന പേരിന് അംഗീകാരം നൽകിയത്.\n1924: മലയാളത്തിന്റെ സ്നേഹഗായകൻ കുമാരനാശാൻ പല്ലനയാറ്റിൽ 'റെഡീമർ' ബോട്ട് മറിഞ്ഞ് മുങ്ങിമരിച്ചു (ജനുവരി 16).\n1928: മലയാളത്തിലെ ആദ്യത്തെ നിശ്ശബ്ദ ചലച്ചിത്രമായ 'വിഗതകുമാരൻ' തിരുവനന്തപുരത്ത് പ്രദർശനത്തിനെത്തി. അഗസ്തീശ്വരം സ്വദേശി ജെ.സി. ഡാനിയൽ 1926ൽ തിരുവനന്തപുരം പട്ടത്ത് സ്ഥാപിച്ച ദി ട്രാവൻകൂർ നാഷണൽ പിക്ചേഴ്സ് എന്ന സ്റ്റുഡിയോവിൽ ഡാനിയേൽ തന്നെ തിരക്കഥയെഴുതി സംവിധാനം ചെയ്തതാണ് ഈ ചിത്രം.\n1930: പി.സുബ്രഹ്മണ്യം തിരുവനന്തപുരത്ത് ആദ്യത്തെ സ്ഥിരം ചലച്ചിത്രപ്രദർശനശാലയായ 'ന്യൂ തിയേറ്റർ' സ്ഥാപിച്ചു.\n1936: ജാതിമതഭേദമില്ലാതെ എല്ലാ ഹിന്ദുക്കൾക്കും സർക്കാറുടമസ്ഥയിലുള്ള ക്ഷേത്രങ്ങളിൽ പ്രവേശനത്തിന് അനുമതി നൽകുന്ന 'ക്ഷേത്രപ്രവേശനവിളംബരം' തിരുവിതാംകൂറിലെ ചിത്തിര തിരുനാൾ മഹാരാജാവ് പുറപ്പെടുവിച്ചു (നവംബർ 12).\n1944: വൈക്കം മുഹമ്മദ് ബഷീറിന്റെ ആദ്യ നോവൽ 'ബാല്യകാലസഖി' പ്രസിദ്ധീകരിച്ചു.\n1945: കോട്ടയത്ത് നാഷണൽ ബുക്ക് സ്റ്റാൾ ആരംഭിച്ചു. കോട്ടയത്ത് സാഹിത്യപ്രവർത്തക സഹകരണ സംഘം പ്രവർത്തനമാരംഭിച്ചു. പ്രസിഡന്റ് എം.പി.പോൾ, സെക്രട്ടറി കാരൂർ നീലകണ്ഠപ്പിള്ള. 'തകഴിയുടെ കഥകൾ' ആണ് എസ്.പി.സി.എസ് പ്രസിദ്ധീകരിച്ച ആദ്യ കൃതി.\n1946: ദിവാൻ സി.പി.രാമസ്വാമി അയ്യർ തിരുവിതാംകൂറിൽ 'അമേരിക്കൻ മോഡൽ' ഭരണപരിഷ്‌കാരം പ്രഖ്യാപിച്ചു (ജനുവരി 16).\n1949: തിരുവിതാംകൂറും കൊച്ചിയും സംയോജിപ്പിച്ച് തിരു-കൊച്ചി നിലവിൽ വന്നു (ജൂലൈ 1). തിരുവിതാംകൂർ രാജാവ് ചിത്തിര തിരുനാൾ 'രാജപ്രമുഖ'നായി. തിരുവിതാംകൂർ ഭരണസാരഥിയായിരുന്ന പറവൂർ ടി.കെ.നാരായണപിള്ള മുഖ്യമന്ത്രിയും ടി.എം.വർഗീസ് സ്‌പീക്കറുമായി. തിരുവിതാംകൂറിനെ പ്രതിനിധാനം ചെയ്ത് എ.കെ.ജോൺ, ഡോ.ഇ.കെ.മാധവൻ, ടി.ഇ.അബ്ദുള്ള എന്നിവരും കൊച്ചിയുടെ പ്രതിനിധികളായി ഇക്കണ്ട വാര്യർ, കെ.അയ്യപ്പൻ, പനമ്പിള്ളി ഗോവിന്ദമേനോൻ എന്നിവരും മന്ത്രിമാരായി.